ועדת המשנה של ועדת העלייה, הקליטה והתפוצות לסיוע בדיור ודיור ציבורי לעולים, כנסת 25, פרוטוקול מספר 13, 2024-01-23 00:00

זאב אלקין: בוקר טוב לכולם

זאב אלקין:  קשה

זאב אלקין:  יותר נכון להגיד בוקר קשה לכולם

זאב אלקין:  אנחנו פותחים את הישיבה של ועדת המשנה שעוסקת בדיור לעולים וסיוע בדיור, שמוקדשת לסוג של ישיבת מעקב לנושאים שונים שנפתחו במהלך הדיונים, ולראות איך השפיע עליהם התקציב המחודש של 2024

זאב אלקין:  היו לנו כל מיני נושאים שדווחו לנו, שנמצאים בשלבים שונים של עשייה, גם דרך משרד הקליטה וגם דרך משרד השיכון

זאב אלקין:  ולכן, אני רוצה לראות מה קורה איתם לאור נתוני התקציב המעודכנים

זאב אלקין:  וגם הייתה החלטה אחת מאוד רלוונטית אלינו, שעברה במסגרת מחליטים של התקציב החדש, שהתקיים עליה דיון כבר במליאת הוועדה, ושם אנחנו נתנו ביטוי להסתייגויות שיש לנו מההחלטה הזאת ומהבעיות שאנחנו רואים

זאב אלקין:       אני מניח שנחזור לזה גם כאן, כי ביקשנו לבדוק כמה אפשרויות לגבי דרך מימוש של אותה החלטה, בעקבות ההערות שנשמעו בדיון במליאת הוועדה

זאב אלקין:  אז אנחנו נתחיל

זאב אלקין:  הזמנו לפה, בנוסף לשלושת השחקנים הראשיים; משרד הקליטה, משרד השיכון ומשרד האוצר – זה המשולש הממשלתי שבתוכו מתנהלים הדברים – הזמנו גם את הנציגים של חברת "עמיגור" הסוכנות בהקשר של ההסכם בין המדינה ל"עמיגור", שהוא מאוד-מאוד משמעותי לנושאים שאנחנו רוצים לעקוב אחריהם, של בנייה של בתי גיל זהב

זאב אלקין:  גם, מה שנקרא ההסכם הראשון וגם ההסכם השני

זאב אלקין:       אנחנו נתחיל, ועד שנמקד את השאלות לאוצר, אני מקווה שעד אז נפתור את הבעיה הזאת של הזום או שיופיע פה נציג אגף תקציבים

זאב אלקין:  זה, אגב, לקח

זאב אלקין:  אני בדרך כלל מתנהג מאוד להופעה של נציגי ממשלה, שהם הנושא המרכזי של הדיון, באמצעים טכנולוגיים

זאב אלקין:  אנחנו לא בתקופת קורונה, והמושא העיקרי של הדיון צריך להיות בתוך החדר

זאב אלקין:  אגף תקציבים נמצא מעבר לכביש, אז אם יש תקלה אני מאמין שיכולים למצוא דרך לשלוח נציג תוך כדי תנועה

זאב אלקין:  הוא לא יצטרך ללכת רחוק

זאב אלקין:       אז אני חוזר

זאב אלקין:  בנוסף למשרדי הממשלה נמצאים פה נציגי חברת "עמיגור", וגם הזמנו את נציגי חברת "עמידר", כי היא שחקן מרכזי בנושא אחר מאוד-מאוד משמעותי תקציבית, וזה רכש דירות חדשות לדיור הציבורי במסגרת הפרויקט הגדול שסוכם בזמנו בין משרד השיכון למשרד האוצר, של רכש 1,700 דירות חדשות ומימוש של כל הדירות שצריך לקנות מהקרן שנוצרת מהמכירה של דיור ציבורי לזכאים שמתגוררים בו

זאב אלקין:  אמנם, החוק הפסיק לעבוד, יש ניסיונות חקיקה בכנסת להאריך אותו – עדיין לא הוארך לפי מיטב הבנתי

זאב אלקין:       אז כרגע אני מניח שהמכירות כמעט ולא התרחשו, אבל התרחשו הרבה מכירות לקראת סיום החוק

זאב אלקין:  אז אני מניח שלכן כמות הדירות שעל הפרק היא הרבה מעבר ל-1,700, אלא יש עוד תוספות של הדירות שצריכות להיות בגלל הקרן

זאב אלקין:  ויש פה עוד גורמים נוספים, גופים שונים מהחברה האזרחית שנמצאים בדיון שלנו מהסוג הזה

זאב אלקין:  אני מקווה שעד סוף הדיון אגף תקציבים גם ימצא דרך לבוא לפה ולהציג את עמדתו בסוגיות שהצטברו

תאיר ראבוחין: אני נמצאת פה בזום ואני אשמח לענות לשאלות קונקרטיות בכל מה שקשור ספציפית למשרד הקליטה

זאב אלקין: אוקיי, תאיר, אני מקווה שתהיי איתנו

זאב אלקין:  אני מעיר לעתיד שזאת לא הדרך להשתתף בדיון כזה, כשהנושא המרכזי הוא תקציב 2024

זאב אלקין:  צריך להיות פה בתוך החדר, גם כדי שלא נהיה תלויים בתקלות או אי-תקלות בזום, וזה גם מאפשר דיון הרבה יותר מעמיק ורציני

זאב אלקין:  וכאמור, כמו שאמרתי, הכנסת נמצאת די סמוך למשרד האוצר

זאב אלקין:  עכשיו, אני אתחיל נושא-נושא, ותוך כדי נושא, ברגע שנשמע את המשרד הרלוונטי ואת השחקן הרלוונטי, גם נשמח לשמוע התייחסות של אגף תקציבים

זאב אלקין:      אגב, מבחינתי, לפי הסיכום שהיה לי עם מנכ"ל המשרד וראש אגף תקציבים, את אחראית על כלל הסוגיות הרלוונטיות – לא רק על הקליטה אלא גם לתת לנו תשובות בשם הצוות של השיכון

זאב אלקין:  לפחות ככה הודיע לי מנכ"ל משרד האוצר על דעת ראש אגף תקציבים

זאב אלקין:  אם זה לא נכון אז אני מציע לך לבדוק מול יוגב את הנקודה הזאת

תאיר ראבוחין: אני תמיד אוכל לקבל שאלות - - -      

זאב אלקין: לא, לא, לא

זאב אלקין:  אני לא ממסר למסירת שאלות

זאב אלקין:  תאיר, אנחנו לא תחנת דואר ולא ממסר לשאילת שאלות

זאב אלקין:  השאלות נשאלו, יש מצע לדיון הזה, וביקשנו שיהיו כאן נציגי אוצר כדי שיוכלו לתת תשובות על כל הסוגיות האלה, שהוגדרו כנושאים לסדר היום

תאיר ראבוחין: אני מבינה, אני כן חושבת שהוועדה יכולה להיות גם קשובה לסיטואציות של אנשים שנמצאים כיום במילואים, שזאת הסיטואציה שבה אנחנו נמצאים

תאיר ראבוחין:  אבל, אני אעשה את המיטב, אני מבטיחה

זאב אלקין: אני לא ראיתי שהמציאות שאנשים במילואים הפריעה למשרד האוצר להשית גזירות על אוכלוסיות חלשות במדינת ישראל

זאב אלקין:  הסתדרתם למרות אנשים במילואים

זאב אלקין:  הסתדרתם יפה

זאב אלקין:  העברתם כל מיני החלטות, כולל גם בנושא שלנו

זאב אלקין:  אז אתם יודעים לעבוד גם כשאנשים במילואים כשמדובר בגזרות

זאב אלקין:  אז אם אתם יודעים לעבוד כשמדובר בגזרות, אתם גם תדעו לעבוד ולתת תשובה לכנסת

זאב אלקין:  זו חובתכם לפי החוק

זאב אלקין:       יש פה סוגיות

זאב אלקין:  את נציגת האוצר היחידה בדיון הזה כי ככה הוחלט על ידי הבוס שלך, ראש אגף תקציבים, בתיאום עם מנכ"ל משרד האוצר

זאב אלקין:  זה אומר שאנחנו מצפים ממך לא להיות יונת דואר שתעביר שאלות לצוות הרלוונטי, אלא לתת תשובות גם בנושאים שקשורים לצוות של משרד השיכון

זאב אלקין:  ואם כרגע אין לך אותן, אז תנצלי את הזמן תוך כדי דיון

זאב אלקין:  יש כלי תקשורת כמו וואטסאפ או סמס כדי להתעדכן ולהיות ערוכה לתת תשובות מעמיקות לשאלות שיעלו כאן, גם בנושאים שקשורים לשיכון

זאב אלקין:  כי את הנציגה היחידה של המשרד

זאב אלקין:  או שתציעי ליוגב לשלוח לפה נציג של צוות שיכון

זאב אלקין:  עוד פעם, הוא צריך רק לחצות את הכביש

זאב אלקין:  ואם הוא עסוק, ראש אגף תקציבים יכול לבוא בכבודו ובעצמו

זאב אלקין:  יכול להיות שהוא פנוי יותר

תאיר ראבוחין: הוא לא עסוק, הוא פשוט נמצא במילואים כבר שלושה חודשים

זאב אלקין: צוות שיכון לא בנוי מבן-אדם אחד

זאב אלקין:  כשר שיכון לשעבר אני במקרה מכיר את זה

זאב אלקין:  יש סגן רלוונטי, יש תחתיו עוד אנשים

זאב אלקין:  לכן, כשעובד משרד ממשלתי שהוזמן לדיון לא יכול להופיע, מי שמעליו מחליף אותו

זאב אלקין:  זה הנוהל

זאב אלקין:  ואם צריך גם השר יכול לבוא, אבל אני לא חושב שזה נדרש

זאב אלקין:  זה שהגענו למצב שאני צריך באופן אישי עם מנכ"ל משרד האוצר על זה, זה מצב כשלעצמו לא תקין, והוא מציע לי לבוא בעצמו, כן? זה לא מצב שאגף תקציבים צריך להביא את משרד האוצר למערכת יחסים עם הכנסת

זאב אלקין:  לכן אני חוזר ואומר, אני מצפה ממך לתשובות על הכול, כולל השיכון

זאב אלקין:       עכשיו אנחנו נכנסים לדיונים עצמם

זאב אלקין:  ואני הולך לפי המצע, לכן גם אין כאן הפתעות

זאב אלקין:  הנושאים הוגדרו בצורה מסודרת

זאב אלקין:  בנוסף לנושא שלא יכולנו להגדיר אותו מראש כשקבענו את הדיון, אתם הנחתתם אותו עלינו, וזה ההחלטה האחרונה של השינויים בכללים שעברה במחליטים של התקציב החדש

זאב אלקין:      אז הנושא הראשון שאנחנו ביקשנו דיווח עליו זה כל ההתקדמות בתוכנית של בניית בתי גיל זהב חדשים במסגרת הסכם של משרד השיכון עם הסוכנות ו"עמיגור"

זאב אלקין:  מדובר פה, למעשה, על שלושה תת-נושאים, שלושה סעיפים שאנחנו נשמח לדיווח מסודר על כל אחד מהם

זאב אלקין:  הראשון זה ההתקדמות במימוש של ההסכם הישן – איך זה נראה כרגע והאם שינויי תקציב 2024 איכשהו משפיעים על לוחות הזמנים של סיום המימוש של שההסכם הישן בפרויקטים שכבר היו בהרצה? תת-סעיף שני כאן זה ההסכם החדש שנחתם והתחיל באופן הדרגתי קידום המימוש שלו, תכנונים וכולי – מה קורה אתו? האם הכול בהתאם להסכמות שהיו, וההסכם החתום של בניית 1,500 יחידות דיור, ואיך זה מתקדם, והאם התקציב החדש פגע או לא פגע בהסכם הזה

זאב אלקין:      ובהקשר הזה אנחנו נשמח גם לשמוע את ההתייחסות גם ממשרדי השיכון והאוצר, ופחות, כנראה, מהסוכנות ו"עמיגור" – מה לגבי מימוש אופציית הרחבת ההסכם

זאב אלקין:  בזמנו סוכם שההסכם יהיה על 3,000 יחידות דיור חדשות, שמתוכן 1,500 כבר תוקצבו בתקציב של שנת 2022, ומהתקציבים של שנים 2023-2024 היה אמור לבוא תקצוב לחתימה למימוש האופציה ולקידום תכנון של עוד 1,500 מתוך ה-3,000

זאב אלקין:  אז אני רוצה לדעת מה קורה עם זה

זאב אלקין:      היה פה דיווח מאוד מדאיג בפעם האחרונה שדנו בשאלה הזאת, שרצו לדלג על השנים האלה, על 2023-2034

זאב אלקין:  שהמשמעות היא עיכוב תכנון והמשמעות היא דחייה מאוד משמעותית של מימוש האופציה הזאת, של 1,500 יחידות דיור

זאב אלקין:  אבל אני רוצה לשמוע איפה זה נמצא כרגע

זאב אלקין:  אז אני עובר, בואו נשמע כאן, קודם כול בגלל שזה מימושים של הסכם קיימים, אז אני מציע שנשמע את משרד שיכון ואת "עמיגור" או הסוכנות

זאב אלקין:  מי יציג? "עמיגור"? כי זה הסכם משותף עם הסוכנות ו"עמיגור"

זאב אלקין:  מי מוסמך להציג את מימושו? נתחיל עם ארז

ארז שני: תודה רבה

ארז שני:  טוב, אז אנחנו, למעשה, בכל הקשור לשלב א' של פרויקט ה-2,650 יחידות דיור, אנחנו באמת נמצאים בעיצומו

ארז שני:  אנחנו סיימנו מאז המלחמה, סיימנו והתחלנו אכלוס של שני בתים בנתניה

ארז שני:  בית אחד ליד הים עם 300 יחידות דיור, מאוכלס באופן מלא

ארז שני:  אולי שתיים או שלוש יחידות שנמצאות בתהליכים אחרונים, אבל כל שאר היחידות אוכלסו באופן מלא

זאב אלקין: אגב, אוכלס על ידי מי? מפונים?     

ארז שני: לא, לא, לא

ארז שני:  ממתינים בתור

ארז שני:  נעשה פה מאמץ באמת גדול גם של משרד השיכון אבל גם של משרד הקליטה

ארז שני:  כולל כאלו ממתינים שהיו בערים נוספות

ארז שני:  הגיעו קבוצה של עשרה ממתינים מנהריה

ארז שני:  הצליחו להביא גם מנהריה ולהוריד שם את התור

ארז שני:  אבל, הבית באמת מאוכלס

ארז שני:  בית מקסים, יפה

ארז שני:  אני מזמין אותך, חבר הכנסת אלקין, לבוא ולראות, להתרשם

ארז שני:  אתה מאוד תהנה מזה

זאב אלקין: תודה

ארז שני: סיימנו גם את הבית ברחוב הרב קוק בנתניה

ארז שני:  325 יחידות דיור במרכז העיר נתניה, מגדל באמת יוצא מן הכלל

ארז שני:  היה באיזשהו שלב רעיון להקצות אותו גם למפונים או למפונים שהם קשישים מהצפון, או לאחד הקיבוצים

ארז שני:  זה ירד מהפרק

ארז שני:  התחיל שלב האכלוס

ארז שני:  גם משרד השיכון כבר שלח מועמדים

ארז שני:  היו השבוע ראיונות של ועדות קבלה של הקשישים

ארז שני:  והקליטה, החל משבוע הבא, אני מקווה שנקבל גם הפניות מהקליטה

ארז שני:  וגם את הבית הזה נתחיל לאכלס

ארז שני:      אנחנו יודעים על סדרי גודל משמעותיים של קשישים שממתינים בתור לבית הזה כי הם סירבו לבית שהיה ליד הים, כי הם רצו את הבית הספציפי הזה, שהוא במרכז העיר

ארז שני:  כך שאני צופה אכלוס די מהיר

ארז שני:  קצב שליחת המועמדים יהיה מהיר, האכלוס שלו גם כן יהיה מהיר

ארז שני:  וזה דבר מאוד משמח

ארז שני:  בשורה טובה לעיר נתניה

ארז שני:  וזו ההזדמנות גם להודות פה לראש עיריית נתניה, מרים פיירברג, שבאמת עזרה רבות לקידום הפרויקט והוצאת ההיתרים הדרושים כדי שנוכל להתחיל לאכלס אותו בזמן

זאב אלקין: בהקשר הזה, מתי הסתיים האכלוס של "עין התכלת" הראשון?     

ארז שני: הוא הסתיים כבר לפני חודשיים, אפשר להגיד

ארז שני:  עוד פעם, חוץ מבודדים, זה כבר לפני חודשיים

זאב אלקין: אוקיי, ומה הצפי שלכם לסיכום האכלוס של הרב קוק?     

ארז שני: בדרך כלל בית בסדר גודל כזה לוקח שלושה עד ארבעה חודשים עד שכל המועמדים מגיעים, מדברים עם כולם, מביאים אישורי הכנסה, נותנים את המסמכים, באים לחתום על חוזה

ארז שני:  זה סדר גודל של שלושה חודשים, בדרך כלל

זאב אלקין: אוקיי, הבנתי

זאב אלקין:  אז אתה מעריך שהיות וזה התחיל כרגע, לפי מה שאתה מתאר, אז אנחנו צריכים לצפות שאי שם באזור פסח הבית הזה יאוכלס

ארז שני: כן, כן

ארז שני:  בוודאי

ארז שני:  באמת בשורה נהדרת לעיר נתניה, לממתינים הרבים שהיו שם בתור, ולעולים ולוותיקים שממתינים לפתרון דיור

ארז שני:  זה באמת בתים שנבנו בסטנדרט גבוה מאוד, מכבד מאוד

ארז שני:  הם יוכלו לחיות שם בכבוד עד סוף ימי חייהם

ארז שני:       אני יכול להגיד שאנחנו אפילו אנשי בשורות עכשיו לגבי פרויקט נוסף בתל אביב, פרויקט שנקרא "פלוגות", ברחוב פלוגות, בדרום תל אביב, לא רחוק משכונת התקווה

ארז שני:  יש לנו שם בית קיים ששיפצנו אותו

ארז שני:  הוא משופץ

ארז שני:  בית חדש עם 90 יחידות דיור

ארז שני:  המלחמה עיכבה את הסיום שלו, אבל הוא למעשה נמצא באמת בשלבים של הוצאת אישור אכלוס

ארז שני:  באמת כיוונון אחרון

ארז שני:  עיקר הבעיה הייתה מול חברת חשמל

ארז שני:  אבל, אני מעריך שבחודש אפריל, באזור פסח, נוכל להתחיל גם את האכלוס של הבית בפלוגות, בתל אביב

ארז שני:  90 יחידות דיור

ארז שני:  בשורה ענקית

ארז שני:  תל אביב תמיד, הרי, רשימות ההמתנה הן ענקיות

ארז שני:  זו באמת בשורה נהדרת גם לתושבי העיר והפריפריה הקרובה

ארז שני:       במקביל, ברחובות, לאחר שנים רבות, למעלה מחמש שנים, אולי אפילו שש שנים, אנחנו סוף סוף קיבלנו היתר לבנות ברחובות 128 יחידות דיור

ארז שני:  מי שמכיר את מרכז הקליטה לשעבר, שהיה לפני המון שנים מרכז קליטה, אחרי זה עבר הסבה

ארז שני:  יש שם עולים באמת מכל הארצות; מברית המועצות לשעבר, מתימן, עולים מאתיופיה

ארז שני:  ואנחנו, למעשה, עכשיו נבנה שם 128 יחידות, גם נשפץ את הבניין הקיים, נוסיף מעליות – בשורה גדולה מאוד

ארז שני:  ברחובות יש המון-המון ממתינים

ארז שני:  אנחנו כרגע באמצע מרכז קבלנים שאמור להסתיים בקרוב

ארז שני:       יש לנו איזושהי בעיה עדיין מול רמ"י בכל מה שקשור להיטלי השבחה – דרישות מופרזות, לא הגיוניות, לא נכונות

ארז שני:  אבל, אנחנו, משרד השיכון באמת פה נרתם לעזור לנו

ארז שני:  ואני מקווה שזה ייפתר בימים הקרובים

ארז שני:  אבל, אנחנו, אני מעריך, נצא לבנייה איפשהו במאי, בין מאי ליולי

ארז שני:  אם הכול ילך באופן שוטף אנחנו נצא לבנייה של הפרויקט החשוב הזה ברחובות

זאב אלקין: וכמה זמן אתה מעריך שזה יסתיים?     

ארז שני: בערך 30 חודשים

ארז שני:  בין 24 ל-30 חודשים

ארז שני:  בגלל השיפוץ של הבית הקיים

זאב אלקין: אוקיי, אז אנחנו מדברים על סיום בערך שנתיים וחצי מעכשיו

ארז שני: נכון, נכון

ארז שני:  אני אומר את זה בהיבט הזה כבר של רחובות, אני מציין שהגענו לאיזשהו הסדר עם עיריית רחובות והסוכנות היהודית לגבי בניית בית נוסף במסגרת פרויקט ה-3,000 יחידות דיור בשכונת קריית משה

ארז שני:  וזה כרגע בתכנון, בשלבי היתר

ארז שני:  אז יכולה להיות פה באמת בשורה גדולה לרחובות בשנים הקרובות

זאב אלקין: זה במסגרת ההסכם החדש כבר, נכון?     

ארז שני: זה בהסכם החדש, כן

ארז שני:  אז זה מאוד חשוב לרחובות, שאנחנו יודעים כמה, אני יודע כמה טלפונים וכמה פניות אנחנו מקבלים מקשישים שממתינים בתור באזור רחובות

ארז שני:  דבר מאוד-מאוד חשוב

זאב אלקין: עכשיו, כמה יחידות דיור אמור להיות הפרויקט של קריית משה, אגב?     

ארז שני: זה מוקדם מידי להגיד, אבל לא פחות מ-200

זאב אלקין: לא פחות מ-200

ארז שני: כן

ארז שני:  אני אוכל לשלוח לך, אני אשלח לך במקביל בקשר לנתונים, בכל פרויקט ה-3,000, כמה יחידות דיור, מה שאנחנו יודעים בשלב הזה

ארז שני:  כי אתה מגיע לוועדות התכנון – הן מורידות, משנות, מעלות בדרישות שונות ומשונות

ארז שני:  וזה הרבה פעמים פוגע והמספרים משתנים

ארז שני:  אבל, נשלח לך הערכות כדי שיהיו לך נייר עם הערכות מסודרות על מספר היחידות בכל מקום כזה

זאב אלקין: אוקיי, כן

זאב אלקין:  חוזרים להסכם הישן

ארז שני: כן, ההסכם הישן

ארז שני:  באמת גם פה יש בשורה טובה לגבי פרויקט בירושלים בפסגת זאב

ארז שני:  246 יחידות דיור בפסגת זאב

ארז שני:  אנחנו לאחר החלטת ועדה משלימים את הדרישות שהוועדה הציבה

ארז שני:  הבעיות הקשות והמשמעותיות הוסרו, התגברנו עליהן

ארז שני:  עיריית ירושלים סייעה פה מאוד לפתור את העניין

ארז שני:  ופה באמת צריך להגיד גם תודה לנתנאל לפידות, אני לא יודע אם הוא יושב בישיבה, אבל הוא עזר פה

ארז שני:  באמת היה פה איזה משהו מאוד בעייתי שעצרנו למספר חודשים, והוא מצא דרך לפתור את הבעיה

ארז שני:  אז באמת כל הכבוד לנתנאל

ארז שני:       אני חושב שהצפי ששלחו לכם לוועדה הוא קצת מוקדם

ארז שני:  אבל, אם נקבל היתר, ואני מעריך שההיתר יכול להתקבל תוך שלושה חודשים

ארז שני:  מכרז

ארז שני:  איפשהו בסתיו השנה אנחנו נוכל להתחיל לבנות גם בירושלים, בפסגת זאב

ארז שני:  כמו שאתה יודע, בירושלים גם יש רשימת ממתינים ארוכה מאוד

ארז שני:  ואני שמח שזה פרויקט שגם כן משתחרר

זאב אלקין: קודם כול, אגב, אני מבין שעיקרו לא יהיה עבור רשימת ממתינים אלא הוא יהיה עבור מפוני דיפלומט שמחכים לו, נכון? זה מה שהיה אמור להיות

ארז שני: על זה תוכל לענות לך אולגה

ארז שני:  אני לא יודע אם לא מצאו לחלקם פתרון כבר בינתיים

זאב אלקין: לחלקם מצאו פתרון זמני

אולגה דדון: כמה זמן זה ייקח עד שיבנה המקום? כמה זמן זה ייקח?     

זאב אלקין: אגב, מתי הסיום המשוער של הפרויקט הזה?     

ארז שני: גם 30 חודשים

זאב אלקין: זאת אומרת שמסתיו 2024 – אנחנו מדברים על תחילת 2027, משהו כזה

זאב אלקין:  סוף 2026-תחילת 2027

זאב אלקין:  בתסריט האופטימי

ארז שני: כן, כן

ארז שני:  עוד פעם, אתה יודע, אנחנו מתעסקים גם עכשיו בבנייה בכל מיני מקומות

ארז שני:  המלחמה הביאה לסיטואציה קשה עם פועלים

ארז שני:  כל ענף הבנייה במשבר

ארז שני:  אני מקווה שזה לא ישפיע על הדברים האלה הלאה

ארז שני:  "פינקוס" בת ים – שש שנים אנחנו כבר עובדים על זה

ארז שני:  השלמנו את כל הדרישות של העירייה

ארז שני:  היה שם פינג-פונג ארוך מאוד

ארז שני:  אנחנו ממתינים לאישור היתר הבנייה

ארז שני:  יש פה עוד כמה מכשולים, כל מיני דרישות שאני לא כל כך מבין אותן – האמת אנחנו מבינים אבל לא מסכימים להן – של עיריית בת ים; אני מקווה לפתור את זה

ארז שני:       יש פה עלויות מאוד כבדות

ארז שני:  יש דרישה לשקם את המבנה הצמוד שלנו בעלויות מאוד גבוהות ולא סבירות

ארז שני:  נראה איך אנחנו נפתור את זה

זאב אלקין: אגב, בבת ים, אם צריך את העזרה שלנו מול ראש-העיר, כמו שניסינו לעזור בחיפה, אנחנו לרשותכם

זאב אלקין:  ודווקא עם ראש עיריית בת ים יותר קל לדבר מאשר עם ראשת-העיר של חיפה הנוכחית

זאב אלקין:  אז אם אתם רואים שאתם לא מתקדמים מול עיריית בת ים וגם משרד השיכון לא מצליח לעזור, אני מציע שתפנו אליי מסודר ונייצר פגישה עם ראש עיריית בת ים ואני מאמין שנדע לפתור את זה

זאב אלקין:  דווקא פה אני יותר אופטימי, אפילו, ממה שהייתי בתהליך מול חיפה, כי הוא בדרך כלל יותר משתף פעולה ויש לי אתו מסורת של שנים רבות של שיתוף פעולה בהרבה מאוד נושאים

זאב אלקין:  אז אני מאמין שנדע לעזור לכם לפתור את האירוע

ארז שני: תודה רבה

ארז שני:  אז אני רוצה להמתין, ברשותך, עוד טיפה כדי לראות מה קורה שם, ואם ניתקע אני מבטיח שאני פונה אליך מיידית

זאב אלקין: מתי אתם מעריכים שזה ריאלי לצפות לסיום בפרויקט של בת ים וכמה יחידות דיור זה?      

ארז שני: בת ים – מדובר על 300 יחידות דיור, 29 קומות

ארז שני:  זה באמת אחד המקומות הבודדים שאני לא רוצה להגיד לך מתי נוכל להתחיל שם

זאב אלקין: התשובה הזו תמיד הכי מדאיגה

ארז שני: כי אני באמת כבר אחרי כל כך הרבה שנים, זה הפרויקט שהכי הרבה התארך

ארז שני:  ממש, זה הפרויקט שהכי הרבה שנים אנחנו עובדים עליו

ארז שני:  הוא, התכנון שלו התחיל כבר ב-2016

ארז שני:  ותראה איפה אנחנו נמצאים

ארז שני:  אני באמת לא יודע כבר מה להגיד לך

ארז שני:  אני מנסה לראות עכשיו, אני רוצה לראות עוד פעם את הסטטוס של איפה זה עומד במשא-ומתן איתם

ארז שני:  ואם אנחנו נתקעים אני פונה אליך מיידית על מנת לשחרר את זה

זאב אלקין: אוקיי

ארז שני: "אבא חושי" חיפה, כאמור זה פרויקט שאתה באמת התערבת, ובאמת חלה איזושהי התקדמות

ארז שני:  בגלל המלחמה הייתה איזושהי עצירה

ארז שני:  הם שלחו לנו, יש תכתובת בין עורכי הדין על ההסכמים וצורך לפתור כל מיני בעיות שם

ארז שני:  זה עוד טרם גובש לחלוטין

ארז שני:  אני מקווה שנפתור את זה בחודשיים הקרובים

ארז שני:  ואם לא, אני כמובן עוד פעם אפנה אליך בעניין הזה

ארז שני:  אני מקווה שנתגבר על זה

זאב אלקין: אוקיי, גם כאן, ברגע שאתם מרגישים

זאב אלקין:  הרי, הצלחנו לצאת שם ממבוי סתום ולהתניע התקדמות ביניכם לבין מהנדס העירייה

זאב אלקין:  אם אתם מרגישים שזה שוב נתקע, תסמנו לנו

זאב אלקין:  אנחנו גם נראה מה יקרה בחיפה החל מחודש פברואר

זאב אלקין:  או מרץ, יותר נכון

ארז שני: כן, כן

ארז שני:  לגבי פרויקט ה-3,000 - - -     

זאב אלקין: אגב, "אבא חושי" – על כמה יחידות דיור זה אמור להיות?     

ארז שני: 246

ארז שני:  בפעם האחרונה זה המספר שעמד

טטיאנה (טניה) מזרסקי: עכשיו זה עומד ריק?     

ארז שני: לא, אנחנו עומדים לבנות שם

ארז שני:  עומדים לבנות שם במגרש ליד

ארז שני:  יש שם בית שהיה בעבר מרכז קליטה של הסוכנות שעבר הסבה לגיל זהב

ארז שני:  שלצערי הרב, אני אומר לכם שיש למעלה מ-30 דירות פנויות

ארז שני:  לא ברור לי למה

ארז שני:  דרך אגב, אני אומר את זה גם בהקשר הזה – אנחנו עדיין, ואני דיווחתי על זה גם אז לוועדה, אנחנו נמצאים בצפון הארץ, אני מדבר על הקריות; קריית ים, קריית מוצקין, קריית אתא – אנחנו נמצאים כרגע, לא כולל חיפה, עם 59 דירות ריקות בבתי גיל הזהב

ארז שני:  נתון, אני אומר לכם, בעיניי, הזוי

ארז שני:  אני לא מבין למה המועמדים לא מגיעים, למה זה עובד מאוד לאט

ארז שני:  זה ממש בזליגות – שניים-שלושה מועמדים מידי פעם

ארז שני:  אלה מקומות אטרקטיביים

ארז שני:       לפי הרשימות של משרד הקליטה יש רשימות המתנה ארוכות

ארז שני:  ואני חושב שצריך לאכלס אותן, למצוא דרך לאכלס אותן, להביא לקשישים לעשות מיצוי זכויות

ארז שני:  אני לא יודע מה, משהו פה מוזר, וזה לא כולל חיפה, של עוד 30 דירות

ארז שני:  וגם אני אומר, גם בדרום – אין סיבה

ארז שני:  אני מבין את ערד כבר שחוזרים על זה כמו תוכים

ארז שני:  ואני פה אומר, אני אמרתי את זה גם אז, מוזר לי מה שקורה

ארז שני:  למה מחזיקים, יש שם גם כן בית של הקליטה, מקבץ דיור

ארז שני:  30 יחידות דיור ריקות בדירות משופצות

ארז שני:  לא מובן לי

ארז שני:  דירות בבאר שבע דירות עומדות ריקות

ארז שני:       חבל

ארז שני:  ממש חבל

ארז שני:  אני חושב שצריך לעבוד על מיצוי הזכויות בצורה הרבה יותר משמעותית גם לוותיקים וגם לעולים חדשים

ארז שני:  לאכלס את הדירות האלה

ארז שני:  אנחנו גם מתחזקים את זה בצורה מאוד גבוהה

זאב אלקין: תכף נשמע מאולגה

ארז שני: פעילות חברתית ענפה

ארז שני:  אנחנו מוכנים לעזור, להירתם, להראות מה שצריך – הכול

ארז שני:  אבל, חייבים למצוא פתרון

ארז שני:  בטח בצפון, שזה לא נשמע לי הגיוני

זאב אלקין: אוקיי, לפני שאנחנו שומעים על הסכם 3,000 – השלמה של כל הפרויקטים שהצגת, זה ממצה את ההסכם 2,650?     

ארז שני: כן

זאב אלקין: לפי כמות יחידות דיור, כן? זה אומר שזה מסיים אותן?     

ארז שני: כן, כן

ארז שני:      רק שתדע את המספר הממצה

ארז שני:  אם אני לוקח את כל מה שהסתיים עד עכשיו, כולל פלוגות, שעוד לא קיבל טופס 4 ואנחנו ממש דקה לפני, אנחנו עומדים על 1,809 יחידות דיור

ארז שני:  שהסתיימו

זאב אלקין: אוקיי, זאת אומרת שאנחנו בפער של 840 יחידות דיור

ארז שני: כן

זאב אלקין: לא מעט

זאב אלקין:  באחוזים זה שליש מההסכם בערך

ארז שני: נכון

ארז שני:  אבל, כפי שאתה תראה, אדוני יושב-הראש, ואתה יכול לראות את הסטטוס, אם הנייר מונח בפניך, בפרויקט ה-3,000

ארז שני:  הבעיה העיקרית היא לא התקציב – כסף יש

ארז שני:  הבעיה העיקרית היא הדרישות של מוסדות התכנון

ארז שני:  אנחנו פשוט נאבקים פעם אחר פעם אחר פעם בנושא התכנון

ארז שני:  והזחילה של הוועדות – זה זוחל וזוחל, ואז יש דרישות מסוימות לא סבירות

ארז שני:       אני מוכרח להגיד שיש פה, מהצד השני, כמו שאמרתי, ב-2,650, דיברתי פה על ערים שמאוד הקשו ולוקח שנים ארוכות, אז אני יכול להגיד שב-3,000, אם אני עובר לזה, ראשי ערים במגדל העמק, בפתח תקווה, עכשיו בחדרה – הם כל כך בעד זה שהם גם דוחפים; מגדל העמק הקצתה קרקע, פתח תקווה הקצתה קרקע, חדרה אמרו לנו בשבוע שעבר "רוצו קדימה"

ארז שני:       אבל, בסוף הכול נתקע בוועדות, ואין פה עניין של תקציב

ארז שני:  אנחנו אומרים את זה לכולם

ארז שני:  יש כסף לבנייה

ארז שני:  הסוכנות היהודית העמידה, המדינה – זה עומד לרשותנו, התקציב

ארז שני:  הוא עומד וקיים

ארז שני:  אנחנו מקיימים דיונים קבועים על זה עם משרד השיכון

ארז שני:  הבעיה היא, כרגע זה וועדות התכנון

ארז שני:  כל נושא התכנון עובד במדינת ישראל פשוט לאט בצורה מחרידה

ארז שני:  ואנחנו, אני מקווה מאוד שאולי משהו פה יתעורר וישתנה

ארז שני:       אני רוצה, אני יודע שזה לא קשור לנושא הדיון, אבל, אדוני יושב-הראש, אני רק רוצה להגיד שגם בהקשר הזה של הוועדה החדשה, בכל הבנייה החדשה יש או ממ"דים או ממ"קים, ואנחנו רואים מה קורה עכשיו במלחמה – איפה שיש לקשישים מרחבי מימון קומתיים, או כמובן ממ"דים כמו ב"לימור" באשקלון – לקשישים יש מקום בטוח להיות

ארז שני:  איפה שיש תת-קרקע, מקלט בתת-קרקע, הקשישים לא יורדים

ארז שני:  מעטים מאוד יורדים

ארז שני:  למרות שהם משופצים ויש מיזוג ומזרונים והכול, הם לא יורדים

ארז שני:       ואנחנו עכשיו גם מקדמים, בנוסף לזה, קודם כול חשוב למצוא עוד פתרונות עם מרחבי מיגון, ואנחנו גם עובדים עכשיו על תוכנית עם הסוכנות היהודית לבניית מרחבי מיגון בבתי גיל הזהב שלנו שאין להם מרחבי מיגון קומתיים

ארז שני:  החשיבות פה היא אדירה ומובנת

זאב אלקין: אז אם אני מסכם את החלק הזה, אתה אומר שקודם כול, בשני הפרויקטים; גם הישן וגם החדש – אין בעיה תקציבית, וכל המחויבויות של המדינה בעינן עומדות

זאב אלקין:  הצגת פה בצורה מפורטת את ההתקדמות במימוש של ההסכם החדש

זאב אלקין:  וגם לגבי ההסכם החדש, אתה אומר שכרגע האתגרים העיקריים הם במוסדות התכנון

זאב אלקין:  ומבחינת התקציב המחודש ב-2024, הוא לא משפיע על קצב המימוש וכולי

ארז שני: לא, לא משפיע

זאב אלקין: אוקיי

זאב אלקין:  לגבי מוסדות תכנון אני מציע, עוד פעם, מה ששוטף, רגיל, מה לעשות? זו מדינת ישראל, כן? אבל, אם אתם מרגישים שיש עיכובים מיותרים יותר מידי ודברים נתקעים, אני מציע שתפנו אלינו בצורה מסודרת עם רשימה של תיאור הקשיים ואיפה הם

זאב אלקין:  לגבי אותם פרויקטים שזה רלוונטי – האם זה בעירייה או שזה מוסדות תכנון של ועדה מחוזית

זאב אלקין:  תלוי, יש פה כל מיני דברים, לפי מה שראיתי

זאב אלקין:  יכול להיות שחלק זה מוסדות תכנון עירוניים וחלק זה מוסדות תכנון מחוזיים

זאב אלקין:  ותפנו אלינו לגבי המקומות שאתם חושבים שכן כבר כדאי להתערב, ואנחנו ננסה להתערב גם דרך משרד הפנים וגם דרך ראשי הערים הרלוונטיים, אם זה ברמה העירונית תקוע

זאב אלקין:  בסדר?     

ארז שני: תודה רבה

ארז שני:  תודה רבה

זאב אלקין: תסתכלו על כל התמונה, ואיפה שאתם חושבים שזה מתחיל לעבור את הגבולות של הסביר

זאב אלקין:  כי אני חושב שצריכים לעשות הכול כדי לזרז את המימוש של ההסכם הזה

זאב אלקין:  כמו שראינו, ההסכם הקודם, שנדמה לי שאושר בתקציב של 2015 ונחתם ב-2016, נדמה לי

זאב אלקין:  מתי הוא נחתם?     

ארז שני: לא, הוא נחתם בדצמבר 2015

זאב אלקין: דצמבר 2015, זהו

זאב אלקין:  אז בזמנו, אני כשר הקליטה וגלנט כשר השיכון, הגענו לזה יחד עם האוצר, לסיכום תקציבי על ההסכם הזה

זאב אלקין:  והוא, כרגע על הפרויקטים האחרונים פה רואים צפי סיום 2027

זאב אלקין:  ויכול להיות שיהיו גם פרויקטים מעבר לזה, כן? אם אנחנו מדברים על "אבא חושי" וכולי

זאב אלקין:  זאת אומרת שאנחנו נגיע למצב של 13 שנה מימוש

זאב אלקין:  זה לוחות זמנים ארוכים מידי לפרויקט מסוג כזה, שיש לו הבטחה תקציבית מצד המדינה

זאב אלקין:  ולכן, כל מה שאפשר לעשות כדי לצמצם לוחות זמנים על סמך הניסיון של מימוש ההסכם הראשון, בעיני צריך לעשות

זאב אלקין:  ולכן, אנחנו פה לרשותכם

ארז שני: תודה רבה

זאב אלקין: מילה אחת

זאב אלקין:  האם קיבלתם איזשהו איתות, אם כבר, כדי לסיים

זאב אלקין:  האם קיבלתם איזשהו איתות לגבי נכונות של המדינה ללכת כבר להתנעה של אופציית הרחבה, של עוד 1,500 שמופיעים בהסכם מולכם כאופציית הרחבה? וכמו שאמרת לנו בדיון האחרון כאן בוועדה, כדי להתחיל להתקדם בתכנון וכולי, אתם כמובן צריכים הסכם חתום עם המדינה שמממשים את האופציה הזאת

ארז שני: אנחנו כרגע, הסוכנות היהודית תקצבה באופן מלא את התכנון, למרות שזה עדיין לא, לפי מיטב ידיעתי, ה-1,500 הנותרים עוד לא נחתמו

ארז שני:  אבל, מכיוון שזה עדיין עוד לא, ההוצאה היא עוד לא משמעותית, עוד פעם, כי זה התחלת תכנון וההוצאות עוד לא גדולות – אנחנו לא תוקצבנו בחלק הנוסף, לפי מיטב ידיעתי

ארז שני:  אבל, גם נאמר לנו שברגע, נתנאל לפידות אמר לנו בדיון הקודם לפחות שברגע שתהיה התקדמות זה יתוקצב

ארז שני:  אני לא רואה בעיה

ארז שני:  אני גם לא בא עוד בדרישת קולות, באמת אין התקדמות משמעותית

ארז שני:  אנחנו רואים את הקצב של הוועדות

ארז שני:       וגם המלחמה עצרה את חלק מהכינוס של ועדות התכנון, אנשים נמצאים בצווי 8

ארז שני:  חלק לא עבדו, חלק עבדו מהבית

ארז שני:  אני מקווה שעכשיו קצת נראה שיפור של העניין

ארז שני:  ואנחנו לא - - -     

זאב אלקין: זאת אומרת שאתם מתכננים כרגע, הפרויקטים שרשומים בדיווח שמסרתם לנו, כתוב מ-8 עד 18 – זה ביחד מצטבר 3,000 ולא 1,500? מבחינת המאמץ התכנוני, אתם הולכים על כל ה-3,000 כרגע?     

ארז שני: אנחנו הולכים על אפילו יותר מ-3,000

ארז שני:  כל מה שיש לי

ארז שני:  תמיד נופלים פרויקטים בדרך

זאב אלקין: אוקיי, הבנתי

זאב אלקין:  אז אתם כרגע מתקדמים תכנונית, ומשרד השיכון אמר לכם שברגע שזה יקודם תכנונית ויהיה צורך בתקצוב, שתתניעו את ה-1,500 הראשונים, לא תהיה בעיה של התקצוב של 1,500 הבאים במסגרת אופציית הרחבה

ארז שני: נכון

זאב אלקין: אוקיי

זאב אלקין:  אתה רוצה להוסיף עוד משהו, ארז?     

ארז שני: לא, אני רק רואה פה בזום את יעל הבסי-אהרוני, מהקליניקה של אוניברסיטת תל אביב, וזו הזדמנות להודות להם

ארז שני:  ממש בימים הראשונים של המלחמה יעל, כשהכול היה, לא יכולנו לפתוח אפילו את הסניף שלנו בשדרות ובאופקים, הם היו, הקליניקה הייתה בערי הדרום, והיא התקשרה אלינו לא מעט פעמים לעזור לקשישים שנקלעו לאיזושהי מצוקה

ארז שני:  ובאמת ביחד פתרנו בעיות

ארז שני:  וכל הכבוד לה, היא הסתובבה שם תחת אש

ארז שני:  לא מובן מאליו

ארז שני:  אז תודה ליעל

ארז שני:  חשבתי להודות לה בהזדמנות הזאת, בפורום הזה

זאב אלקין: אז תודה

זאב אלקין:  אני מצטרף לתודות שלך

יעל הבסי-אהרוני: תודה

יעל הבסי-אהרוני:  אני יכולה רגע לשאול את ארז שאלה קצרה שקשורה להצגה שהוא הציג?      

זאב אלקין: ממש בקצרה

יעל הבסי-אהרוני: רק בשביל שזה יהיה רלוונטי, ולא ככה בסיום

יעל הבסי-אהרוני:  השאלה היא: עם האכלוס של כל יחידות הדיור החדשות, מעבר לתנאים הפיזיים המאוד משופרים, יצא לי ככה לראות – האם הם זוכים לאותה מעטפת סוציאלית; חברה, פעילויות תרבות? מההיכרות שלי עם ההסכם, הנושא הזה לא מתוקצב

יעל הבסי-אהרוני:  איך זה עובד בבתים החדשים? שמענו את זה גם בביקור באשקלון

יעל הבסי-אהרוני:  אז, מכיוון שזה הופך להיות חלק מאוד דומיננטי בהיצע של מעני דיור, אז אולי אפשר שנייה להתייחס לזה

יעל הבסי-אהרוני:  תודה

ארז שני: אנחנו, נושא הפעילות החברתית והעובדות הסוציאליות לא תוקצב במסגרת ה-2,650

ארז שני:  הוא תוקצב ב-3,000, דרך אגב, לא ב-2,650

ארז שני:  אנחנו עד עכשיו עשינו באמת פה ושם השלמות של הדברים האלה

ארז שני:  אבל, הודענו למשרד השיכון שאנחנו לא נוכל

ארז שני:  לאחרונה הודיע לנו מנכ"ל משרד השיכון שככל הנראה העניין יתוקצב

ארז שני:  אנחנו מחכים לשמוע

ארז שני:  עדיין בשלב זה אין לנו פתרון

ארז שני:  אני מקווה שמה שהוא אמר באמת יקרה בפועל בתקופה הקרובה

ארז שני:  אבל, נכון לעכשיו אין פעילות חברתית באותם בתים

ארז שני:  וכן, זה בעייתי מאוד

זאב אלקין: אז אנחנו נשמע שנציגי משרד השיכון יתייחסו לנקודה הזאת

זאב אלקין:  כי כל השאר, בנושא הזה, נדמה לי, אלא אם כן יש לכם תוספות, אבל ארז כיסה בצורה מסודרת

שלומי בן הרוש: נעים מאוד, שלומי בן הרוש, מנהל אגף הנדסה באגף נכסים וחברות במשרד הבינוי והשיכון

שלומי בן הרוש:  ארז תיאר בצורה מושלמת את כל מה שקורה, את הסטטוס העדכני ביותר על שני ההסכמים

שלומי בן הרוש:  מבחינה תקציבית, אני לא רוצה לחזור על זה, כרגע אין שום בעיה

שלומי בן הרוש:  אנחנו מרגישים קצת לא בנוח לבקש את ה-750 הנוספים, כמו שאתה מכיר, ל-1,500 היחידות הבאות עד שהתכנון לא יסתיים

שלומי בן הרוש:  כרגע המדינה צריכה את הכסף הזה לדברים מאוד משמעותיים

שלומי בן הרוש:  אני מעריך שברגע שזה יהיה יותר בשל לא תהיה בעיה תקציבית

שלומי בן הרוש:  זה גם נאמר לנו לאורך כל הדיונים עם המשרד האוצר

זאב אלקין: אוקיי

זאב אלקין:  ולגבי השאלה שעלתה פה, של תקצוב המעטפת

זאב אלקין:  שבאמת בכל בתי גיל הזהב מתוקצבת ובמסגרת של ההסכם הישן הזה משום מה לא הכניסו את זה להסכם וזה לא מתוקצב

שלומי בן הרוש: זה לא קיים בהסכם, אני מסכים

שלומי בן הרוש:  כל דרישה שתעלה, אנחנו נדון על זה

זאב אלקין: לא, מה זה "כל דרישה"? אומר פה ארז שיש שיח בין "עמיגור" לביניכם על כך, ונאמר לו בשם מנכ"ל משרד השיכון שזה אמור להיפתר, כן? אמור להיפתר זה אומר איזשהו סיכום תקציבי בין המשרד לבין "עמיגור" והסוכנות על הענקת הסיוע הרלוונטי

זאב אלקין:  אז איפה זה עומד?     

שלומי בן הרוש: לצערי, אני לא מכיר את הסיכום הזה

שלומי בן הרוש:  אני אוכל להשיב על זה

שלומי בן הרוש:  אני גם חזרתי משלושה חודשים של מילואים לפני עשרה ימים, בתור לוחם בעזה

שלומי בן הרוש:  אני לא הספקתי להתעדכן על כל הדברים האלה

שלומי בן הרוש:  לצערי, אין לי תשובה לגבי זה

שלומי בן הרוש:  אבל, אני אוכל להשלים

זאב אלקין: אז אני אשמח אם תוך כדי הישיבה, תנסה להביא לנו תשובה לגבי מה קורה עם הסוגייה הזו

זאב אלקין:  עכשיו, רכש דיור ציבורי, אנחנו עוברים לנושא הבא

זאב אלקין:  אני שוב מתמצת את הכותרת – זה מימוש הסכם לרכישת 1,700 יחידות דיור ציבורי ורכש דירות של דיור ציבורי מהכסף שהמדינה קיבלה על מכירת דירות של דיור ציבורי במסגרת החוק שהיה בתוקף עד לאחרונה – איפה זה עומד כרגע? קודם כול מבחינה תקציבית, כדי שנציג האוצר שמייצג את הצוות של שיכון שכאן יוכל להגיב

שלומי בן הרוש: אוקיי

שלומי בן הרוש:  אז כמו שאתה מכיר, יש את ההסכם

שלומי בן הרוש:  אתה מכיר אותו מצוין

שלומי בן הרוש:  יש את ההסכם לרכישת 1,700 יחידות דיור חדשות

שלומי בן הרוש:  קיבלנו תקציב של 100 מיליון שקל

שלומי בן הרוש:  יש כסף בקרן הדיור הציבורי

זאב אלקין: שזה אחוז זניח מכלל התקציב

זאב אלקין:  מדובר שם על תקציב של כ-3 מיליארד שקל

שלומי בן הרוש: משרד האוצר אמר לנו, אני מסכים איתך, הממוצע שיש לנו לרכישת דירות כרגע מ-2022-2023 זה 1

שלומי בן הרוש: 9 מיליון ליחידת דיור

שלומי בן הרוש:  זה, מה שנקרא, באמת טיפה בים

שלומי בן הרוש:  אבל, משרד האוצר אמר לאורך כל הדרך שברגע שתהיה בעיה תקציבית, שייגמר הכסף בקרן הדיור הציבורי, הם ייתנו מענה לעניין הזה

שלומי בן הרוש:  כרגע יש

זאב אלקין: ומה מצבה של הקרן?     

שלומי בן הרוש: כרגע יש תקציב בקרן

זאב אלקין: כמה?     

שלומי בן הרוש: אני לא יודע להגיד במדויק

זאב אלקין: מה זה לא יודע? אבל, זה נושא הדיון

שלומי בן הרוש: אני יודע, אבל אנחנו בסגירת שנה, יש עדיין עסקאות, אתה יודע, שהן מחויבות מבחינת "עמידר" ומבחינת המערכת אנחנו צריכים להשלים את זה בסוף שנה

שלומי בן הרוש:  לפי זה אנחנו נתעדכן

זאב אלקין: אבל מה סדרי הגודל? כמה דירות נרכשו במשך שנת 2023?     

שלומי בן הרוש: בשנת 2023 נרכשו 561 יחידות דיור

זאב אלקין: 561 יחידות דיור

זאב אלקין:  שלכולן היה כסף בקרן?     

שלומי בן הרוש: כן

שלומי בן הרוש:  השתמשנו גם ב-100 מיליון שנתנו

זאב אלקין: לא, אבל חלק מזה זה עוד ב-2022

שלומי בן הרוש: כן, נכון

זאב אלקין: 100 מיליון שקל, רובו היה ב-2022, שאז נרכשו דירות גם ב-2022

זאב אלקין:  אז אני מניח שזה לא

שלומי בן הרוש: נרכשו ביחד כ-800 יחידות משנת 2022

זאב אלקין: שנת 2022 ושנת 2023

זאב אלקין:  שמתוכן כ-100 מיליון, שזה פחות מ-100 דירות, זה על חשבון הסיכום של הדירות החדשות

זאב אלקין:  כל השאר זה מימוש של כספי הקרן

שלומי בן הרוש: נכון

זאב אלקין: לכמה סדר גודל של דירות עוד נשאר כסף בקרן?     

שלומי בן הרוש: אני מעריך שבסביבות 300 יחידות דיור, בערך

זאב אלקין: כי הקרן, הרי, לא מתמלאת עכשיו

זאב אלקין:  אם לא יהיה תיקון חקיקה, זה מה שיקרה

שלומי בן הרוש: אז אנחנו נעשה עכשיו, סוף שנה אנחנו עושים יישור קו

שלומי בן הרוש:  אנחנו נראה כמה כסף נשאר, ולפי זה אנחנו גם נדרוש את הכסף לרכישת הדירות

זאב אלקין: מה קצב הרכישה השנתי שלכם?     

שלומי בן הרוש: רכשנו 561 יחידות עד בערך, מחודש אוגוסט הייתה לנו עצירה קצת

שלומי בן הרוש:  גם ההרשאות שלנו, סיימנו את ההרשאות, וגם היינו צריכים לבוא לדיון בכנסת לפתיחת הרשאות חדשות והכנסת הייתה בהפוגה

שלומי בן הרוש:  ונכנסנו לחגים ולמלחמה, אז אנחנו עכשיו מרעננים את ההרשאות שוב

זאב אלקין: אז למעשה, מאוגוסט לא רכשתם

שלומי בן הרוש: רכשנו אבל לא בקצב שהיינו אמורים

זאב אלקין: כמה דירות רכשתם מאוגוסט עד סוף השנה, עד סוף דצמבר?     

שלומי בן הרוש: זה משהו שאני גם יכול להשלים

זאב אלקין: סדר גודל

שלומי בן הרוש: את יודעת לענות על זה?     

שושנה ברקוביץ': אני יכולה לשאול

זאב אלקין: אז א' תבררו ותגידו לנו

זאב אלקין:  ועכשיו קיבלתם כבר את כל ההרשאות הנדרשות כדי לרוץ?     

שלומי בן הרוש: לא את כולן, אבל יש לנו כסף כרגע לרכישה של עוד מספר יחידות

שלומי בן הרוש:  אנחנו עובדים על זה

שלומי בן הרוש:  אין כרגע, זה לא עוצר בגלל זה

זאב אלקין: מה תוכנית הרכישות שלכם לשנת 2024? כמה אתם מתכוונים לרכוש?     

שלומי בן הרוש: אנחנו מתכוונים לרכוש עוד 800 יחידות דיור

זאב אלקין: 800 בלבד?     

שלומי בן הרוש: כרגע אנחנו מתכוונים, זה הקצב

שלומי בן הרוש:  זה הקצב

זאב אלקין: נדמה לי, אם אני זוכר נכון, נתנאל לא פה בדיון, אבל הוא הציג פה חזון שהוא יגיע ללפחות כ-1,000 בשנה

זאב אלקין:  בדיון הקודם שהיה פה

זאב אלקין:  אני זוכר נכון, שלומית?     

שלומית אבינח: כן

זאב אלקין: זה מה שהוצג לנו, שב-2024 כבר ילכו בקצב של 1,000 בשנה

שלומי בן הרוש: אני באמת מקווה שלשם זה ילך, כי אמרתי לך, המלחמה, אם אני משווה את זה לשנת 2023, אז המלחמה עצרה לנו, המשק לא פועל כרגיל

שלומי בן הרוש:  אי אפשר להגיד שהוא פועל כרגיל

זאב אלקין: לא, אבל מה הבעיה לרכוש דירות?     

שלומי בן הרוש: יש בעיה

זאב אלקין: ל"עמידר" יש בעיה לוגיסטית, תכף נשמע אותם

שלומי בן הרוש: זה לא בעיה לוגיסטית, אבל קודם כול, יש הרבה דירות שפינו אותן

שלומי בן הרוש:  הרבה אזורים שפינו אותם וגם קשה להיכנס אליהם, גם בצפון וגם בדרום

זאב אלקין: אין, זה דירות שנרכשות באזור עירוני

זאב אלקין:  פונו שדרות וקריית שמונה, ונניח, שלומי

זאב אלקין:  למרות שאני לא מכיר הרבה דירות שרצו לרכוש בשלומי, כי גם אין הרבה ביקושים

זאב אלקין:  אבל, נניח, תיאורטית, למרות שעוד פעם, אני בספק שרצו לרכוש הרבה דירות במקומות האלה, כי זה היה צריך להירכש לפי ביקושים

זאב אלקין:  אבל, יש שלוש ערים כרגע במדינת ישראל, הרי כל המועצות האזוריות שמפונות לא רלוונטיות לנושא הזה

זאב אלקין:  יש שלוש ערים שאי אפשר לרכוש שם דירות; קריית שמונה, שלומי ושדרות – אוקיי, אני מבין

זאב אלקין:  מה עם כל השאר? מה הסיבה שזה התעכב?      

שלומי בן הרוש: אין סיבה

זאב אלקין: אין היום בעיה לקנות במעלות, אין בעיה לקנות בעכו, בנהריה, בטבריה, בצפת – הכול מתפקד

זאב אלקין:  אנשים מוכרים דירות

שלומי בן הרוש: אין סיבה

שלומי בן הרוש:  אני מעריך, אני, ההערכה שלי היא שיהיו 800 יחידות דיור בערך בשנה הזאת

שלומי בן הרוש:  אפשר להגיע גם ל-1,000

זאב אלקין: אפשר וצריך גם להגיע ל-1,000

שלומי בן הרוש: צריך להגיע ל-1,000

זאב אלקין: אתם יושבים על התחייבות אוצרית של רכש 1,700 דירות חדשות, שאתם כרגע רק 100 מתוך זה

זאב אלקין:  ואתם לא תתחילו לממש את 1,600 האחרות בגלל ההסכם החדש שחתמתם, ששונה מההסכם הקודם עם האוצר, שהוא יעביר לכם כסף למימוש של ה-1,600 הנותרות רק אחרי שתאפסו את הקרן

זאב אלקין:  ובקצב שאתה אומר, עוד חצי שנה ייקח לכם לאפס את הקרן

זאב אלקין:  כי אם זה 800 ויש שם כ-300 יחידות דיור, האוצר יתחיל להזרים כסף, ואז כל ההסכם הזה שהיה צריך להיות ממומש עד סוף שנת 2024 – 1,700 יחידות – בגלל הקצב של הרכישה אנחנו נגיע למצב שמכולו ימומשו 600, כן? פחות מחצי

זאב אלקין:      אני כבר לא מדבר על השאלה מה יקרה בשנים התקציביות 2025-2026, והאם התקציב הזה יועבר לשנים האלו או לא

זאב אלקין:  ההבטחה הזאת

שלומי בן הרוש: אני רוצה להעלות עוד נקודה למה שאמרת

שלומי בן הרוש:  חסר הרבה כוח אדם

שלומי בן הרוש:  אני, ספציפית, אמרתי לך, הייתי שלושה חודשים במילואים

זאב אלקין: אבל, הרכש לא אתה רוכש

שלומי בן הרוש: זה לא אני, אבל דניאל שאחראי במשרד הוא גם במילואים, ואודי שאחראי מ"עמידר" הוא במילואים

שלומי בן הרוש:  ויש כוח אדם

זאב אלקין: "עמידר" היא חברה גדולה, היא לא יודעת להחליף את האנשים שלה?     

שלומי בן הרוש: נכון, אבל כוח אדם משמעותי במשק חסר, ואי אפשר להגיד שזה לא פגע

זאב אלקין: אבל זה רכש דירות, זה לא בניית דירות

זאב אלקין:  והמשרד לא רוכש בעצמו

זאב אלקין:  בסוף "עמידר" רוכש, המשרד מאשר

שלומי בן הרוש: אז אני נתתי לך דוגמה לאנשים שפועלים מאצלנו, אני בטוח שזה מתרחב

שלומי בן הרוש:  אבל, לא משנה

שלומי בן הרוש:  אני מסכים איתך שקצב הרכישות אמור להיות הרבה יותר גדול

שלומי בן הרוש:  ואם נתנאל אמר, ונתנאל ואלי התחייבו ל-1,000 יחידות דיור, אני מאמין שנגיע לקצב הזה

זאב אלקין: טוב, אני אשמח לשמוע את נציג האוצר

שלומית אבינח: עשהאל צור

זאב אלקין: אני מכיר אותו, יש לנו כמה שעות ביחד

זאב אלקין:  אני אשמח לשמוע את עשהאל לגבי איך אתם רואים, בנושא הראשון אין שאלות אליכם, כן? קיבלתם תשובה נדירה פה, כן? ששום דבר לא מעוכב על ידי תקציב והאוצר

זאב אלקין:  זה לגבי בתי גיל זהב

זאב אלקין:       לגבי הרכש של דירות – שתי שאלות מעניינות אותי, רלוונטיות, כי הקרן באמת הולכת ומתקרבת ל-0, אז ההערכה היא שכדי לעמוד אפילו בקצב שבעיניי הוא נמוך מידי, כן? אבל, 1,000 יחידות דיור בשנה, אתם תצטרכו לתקצב השנה סדר גודל של כ-700 דירות, כן? שתעשה מכפלה, אז זה סדר גודל שהוא קרוב ל-800 מיליון שקל

זאב אלקין:  משהו כזה

זאב אלקין:       אז השאלות הן: א' האם אתם ערוכים להשלים, האם אתם ערוכים בהיבט הזה למימוש ההסכם המחודש שחתמתם עם משרד השיכון, שקודם קרן ואחר כך רק השלמה? ו-ב' היות ועוד מעט תתחילו להיערך לתקציב 2025, בקצב הידוע – מה הכוונות שלכם לגבי היתרה? פה בזמנו בדיון אמרתם שאתם מקווים ומעריכים שמה שלא ימומש ב-2024 יועבר לתקציבים 2025-2026, אבל איפה זה עומד כרגע?     

עשהאל צור: אז קודם כול בוקר טוב, אדוני יושב-הראש

עשהאל צור:  תראה, קודם כול, הכספים שמצויים בקרן, אני גם לא מכיר עד הסוף את המספרים

עשהאל צור:  אני עדיין במילואים

עשהאל צור:  אבל אני מבין שיש שם כמה מאות מיליונים

זאב אלקין: כ-300 מיליון הם אמרו, אז זה 300 דירות לצורך העניין

זאב אלקין:  בגסות, כן?     

עשהאל צור: אוקיי, אני רק אומר שיש עוד, עד כמה שאני מכיר, כמה מאות דירות שנמצאות עדיין בתהליכי מכירה, שמהן יהיו גם הכנסות

זאב אלקין: איך? החוק, הרי, לא פועל כבר

זאב אלקין:  כבר חצי שנה

עשהאל צור: לא, אבל דירות שהתחילו תהליך של - - -     

זאב אלקין: החוק כבר יותר משנה לא בתוקף

זאב אלקין:  לא יותר משנה – שנה עוד מעט, כן

עשהאל צור: אבל דירות שהתחילו תהליך, הייתה הגדרה של מה היא תחילת התהליך – הגשת בקשה

עשהאל צור:  מי שכבר עבר את הגשת הבקשה יכול לקנות את הדירה גם אחרי שהחוק פקע

זאב אלקין: ונשארו הרבה דירות שתוך שנה לא הסתיימו? כי אנחנו כבר בשנה פיגור

עשהאל צור: תראה, לפני שנה היו סדר גודל של 3,000 דירות שהתחילו תהליכים

עשהאל צור:  עד כמה שידוע לי, יש עוד כמה מאות שעדיין נמצאים בתהליכים

עשהאל צור:  אני בטוח שמשרד השיכון ידע למסור פרטים יותר מדויקים, אבל זה מה שאני מכיר

זאב אלקין: אנחנו נשמע עד סוף הישיבה לקבל תשובה לכמה דירות עוד אמורות להכניס כסף לקרן, ואז מה הצפי שלכם - מה יהיה גודל הקרן ב-2024? מה שיש פלוס מה שיצטרף

עשהאל צור: אז אני בטוח שמשרד השיכון יוכל לבדוק את הנתונים

זאב אלקין: אבל, תאורטית, עשהאל, נניח שאין, לא נכנס כסף לקרן – זה משאיר לכם צורך לתקצב, אמרתי, סדר גודל של כ-700-800 מיליון שקל השנה – אתם ערוכים לזה?     

עשהאל צור: אז אני אומר עוד פעם, אדוני יושב-הראש, כפי שאתה מכיר, המקורות לרכש של 1,700 דירות, שאנחנו עומדים מאחוריו, זה דבר שהתחייבנו אליו – המקורות, כבר כשהוסכם על רכש של 1,700 דירות, הם לא היו מוסדרים

עשהאל צור:  המקורות דיברו על עודפי תקציב, דיברו על מקורות אחרים

עשהאל צור:  כרגע - - -     

זאב אלקין: הם היו מוסדרים, אגף התקציבים שמר לעצמו את הגמישות מאיפה להביא את זה, כן? הרי, הייתה אפשרות לצבוע

זאב אלקין:  אתם ביקשתם לא לצבוע אלא להשאיר לכם גמישות מאיפה להביא

עשהאל צור: אני אומר שכרגע אין מקור חד משמעי של התקציב

עשהאל צור:  כמו שאמרנו תמיד, ברגע שיסתיים הכסף שבקרן אנחנו נפעל למציאת מקורות נוספים

עשהאל צור:  כרגע, בטח בהינתן מלחמה וחוסר ודאות כזה וצורך שקיצצנו בהרבה מאוד דברים אחרים בשירותים אחרים, כרגע לא הוקצה מקור תקציבי שהיה בא על חשבון דברים אחרים בשביל הדבר הזה

עשהאל צור:  במשך השנה כשיסתיים הכסף שבקרן אנחנו נפעל לחפש מקורות אחרים

עשהאל צור:  כמובן, בהתאם להתפתחויות הביטחוניות ולסדרי העדיפויות שהממשלה תצטרך לקבוע בעקבות המלחמה

זאב אלקין: אבל לא ביטלתם את הסיכום שלכם עם משרד השיכון

זאב אלקין:  זאת אומרת, ההסכם בתוקף, אז אתם תצטרכו למצוא את המקורות

זאב אלקין:  אני לא אומר לך מאיפה להביא, אבל, כן

עשהאל צור: אז אמרתי, אני עומד מאחורי זה

עשהאל צור:  אנחנו לא ביטלנו, לא אמרנו שה-1,700 דירות לא יקרו

עשהאל צור:  אמרנו שכרגע אנחנו צריכים לסיים את הקרן

עשהאל צור:  לאחר מכן, כשזה יגיע, אנחנו נצטרך לערוך דיון

עשהאל צור:  ואני אומר שכמובן, זה נראה לי דבר שהוא ברור מאליו אבל אני אומר אותו, כמובן שהכול בהתאם להתפתחות המלחמה, בהתאם להתפתחות של סדרי עדיפויות

עשהאל צור:  כמו שאתה יודע, קיצצנו גם בהרבה דברים אחרים, בהרבה משרדים וגם במשרד השיכון, שהיו צריכים לצורך המלחמה

עשהאל צור:  היינו צריכים, הפחתנו סכומים מכל מיני דברים בשביל להפנות את הכסף לצורכי מלחמה

זאב אלקין: אבל, ההפחתה הזאת כבר בוצעה

זאב אלקין:  זאת אומרת שההסכם הזה בנושא הזה לא נכנס למסגרת ההפחתות

זאב אלקין:  הרי, לא שיניתם בסעיף הזה סיכום שלכם עם משרד השיכון

עשהאל צור: כן, אבל ההפחתות נעשו ממקורות שהם היו כבר חלוטים

עשהאל צור:  במקרה הזה, בגלל שהמקור לא היה חלוט אז גם לא נעשה בו קיצוץ

זאב אלקין: אתה אומר "לא התכוונתי לתת מלכתחילה אז אני גם לא רציתי לקצץ"

עשהאל צור: לא, לא

עשהאל צור:  ממש לא

זאב אלקין: לא היה ממה

עשהאל צור: הקיצוץ שעשיתי הוא בדברים שהיו חלוטים מה המקור התקציבי שלהם

עשהאל צור:  פה, כפי שאתה יודע, המקור התקציבי עוד לא היה חלוט, ולכן לא נעשה קיצוץ ישיר בכספים האלה

זאב אלקין:  אוקיי, טוב

זאב אלקין:  מבחינתי, היות ולא התקבלה החלטה רשמית פוזיטיבית של הממשלה לקצץ את העניין הזה הוא בתוקף

זאב אלקין:  למזלכם, קצב הרכישה של משרד השיכון הוא איטי מידי אז זה עדיין לא דורש מכם לממש, וגם הקרן קיבלה זריקה גדולה בגלל סיום החוק – הרבה רצו לממש את הזכות ולכן היא קיבלה איזושהי הכנסה גדולה, ולשיטתכם גם עשויה לקבל עוד בהמשך

זאב אלקין:  אז יכול להיות שזה יהיה גם בפחות מ-700 מיליון שקל, אבל בסוף זה יגיע

זאב אלקין:  הרי, ברור לך

עשהאל צור: אני אומר, לכשיסתיים הכסף שבקרן יצטרכו לערוך עוד פעם דיון בנוגע למקורות, וכמובן שבהתאם לסדרי עדיפויות יתקבלו החלטות

זאב אלקין: זה נשמע לי משפט מעורפל

עשהאל צור: אדוני יושב-הראש, אתה יודע שהמשפט הזה, אני באמת עומד מאחוריו

עשהאל צור:  אני אומר שאנחנו לא מתכחשים להתחייבות, אבל כמו שנעשו התאמות בתקציבי כל המשרדים - - -     

זאב אלקין: אבל ההתאמות כבר נעשו, עשהאל

זאב אלקין:  הבור התקציבי כוסה במסגרת ההתאמות שכבר נעשו, אז לכן זה לא רלוונטי

זאב אלקין:  אם יהיה פה עוד אירוע לא מתוכנן, גדול, בטחוני, שישפיע עוד פעם על התקציב וזה יגיע גם לנושא הזה, אז נתדיין אז

זאב אלקין:  אבל כרגע, כל ההתאמות הנדרשות כדי לסגור את הבור התקציבי, לפחות לפי שיטת שר האוצר ומשרד האוצר – נעשו

זאב אלקין:  בהנחה שהתקציב המחודש יאושר בכנסת כמו שהוא עבר בממשלה

זאב אלקין:  ולכן, זה לא רלוונטי לנושא הזה

עשהאל צור: לא, אבל כפי שאתה מכיר בשיח שהיה - - -     

זאב אלקין: זה לא יכול ללכת בשיטה אם פוגרום אז פוגרום, כן?     

עשהאל צור: לא, אחת ההצעות שדוברו בזמנו היה שימוש בעודפי תקציב

עשהאל צור:  עכשיו, שימוש בעודפי תקציב הוא לדוגמה משהו שנקבע במהלך השנה – למה משתמשים בעודפי התקציב

עשהאל צור:  עכשיו, ככל שייערך שימוש בעודפי תקציב יצטרך להיות דיון של סדרי עדיפויות; מה העדיפות העליונה לשימוש בעודפי תקציב - - -     

זאב אלקין: עשהאל, ההסכם המקורי שגם ככה סטיתם ממנו בהסכם המחודש שהקדמתם את הקרן, כי ההסכם המקורי לא כלל את התנאי הזה, והעברתם התקציבים הייתה צריכה להיות במקביל לרכש מהקרן ולא אחד אחרי השני

זאב אלקין:  זאת אומרת שגם פה גילחתם לא מעט כסף בתזרים מזומנים

זאב אלקין:  לכן, אני מציע לך, אל תחזור להסכם ההוא

זאב אלקין:  אתה לא רוצה לקיים אותו ואתה לא רוצה להגיע אליו, כי יש לך כרגע, לשיטתך, לצערי, הסכם הרבה יותר טוב

זאב אלקין:  לא רק לצערי – לצערת הציבור, כן? כי הדירות יירכשו הרבה יותר לאט בשיטה הזאת

זאב אלקין:       אבל, בסופו של דבר, ההסכם שם לא אמר שבמידה ולא יהיו עודפי תקציב אז ההסכם לא יכובד, הוא אמר שאגף התקציבים שומר לעצמו, משרד האוצר, שומר לעצמו את הגמישות מאיפה להביא את הכסף – האם להביא אותו מהרזרבה? האם להביא אותו מיתרות תקציב? האם להביא אותו כהסטה תקציבית? ולא רציתם לקבוע את זה אז כי אמרתם "זה סכום גדול, זה תלוי מתי נצטרך, כמה נצטרך, ואנחנו נשחק פה בגמישויות שלנו, אבל אנחנו מתחייבים שהכסף יגיע וכל ה-1,700 ימומשו עד סוף שנת 2024"

זאב אלקין:  אנחנו מגיעים כבר ל-2024 – אין סיכוי שכל ה-1,700 ימומשו עד סוף 2024

זאב אלקין:  במקרה הטוב ימומשו מזה 600, אולי פחות

זאב אלקין:  מתוך הסיכום הזה

זאב אלקין:       אבל מה שאפשר לממש, אני מצפה מכם שבהתאם להתחייבות שאושררה גם בהסכם מחודש עם משרד השיכון, שכאמור שיפרתם בו תנאים, זה יקרה

זאב אלקין:  מאיפה תביא את הכסף זו בעיה שלכם

זאב אלקין:  אתם יודעים להביא את הכסף

זאב אלקין:  לספר לך על הקופות הקטנות והגדולות שמשרד האוצר שומר בכל מסגרת תקציבית? גם בתקציב המחודש שומרים אותה

זאב אלקין:  למרות כל הקיצוצים והכול

זאב אלקין:  אז אתם תדעו להביא את הכסף מאיפה שצריך מתי שיצטרך, כן? גם אני לא יודע להגיד לך מתי יהיה הצורך הזה

זאב אלקין:      אני רק אשמח אם תענה לי על עוד משהו אחד, לגבי מה יקרה לחלקים הלא ממומשים של ההסכם? לקראת תכנון תקציב 2025-2026, האם אתם זוכרים את האירוע הזה שצריכים? ואז כנראה הקרן באמת כבר תתאפס

זאב אלקין:  אז אתם צריכים לשמר תקציבים, לסיים את מימוש ההסכם הזה בתקציב החדש

עשהאל צור: אז אני אגיד בכנות

עשהאל צור:  הערפל סביב תקציב 2025-2026 הוא גדול

עשהאל צור:  באמת המלחמה הזאת עוד לא הסתיימה, אנחנו עוד לא יודעים לאן היא הולכת

עשהאל צור:  ולכן, אני באמת לא יודע לענות תשובה אמיתית בנוגע לתקציב של 2025-2026

עשהאל צור:  אין לי תשובה אמיתית לענות, אני מתנצל

זאב אלקין: אני לא ציפיתי שתענה עכשיו תשובה, כי אין תקציב 2025

זאב אלקין:  אבל, אני כן מבקש ממך, כשאתם הולכים לתכנן את תקציב 2025 – או 2025-2026, לא יודע איך זה ייראה – לקחת בחשבון שיש פה הסכם שאתם פה, לבקשתכם, מרחתם את מימושו, כי ההסכם המקורי היה צריך להתבצע במקביל לקרן ולא אחד אחרי השני, ולכן מצופה מכם לעמוד במימוש ההסכם הזה

זאב אלקין:  והיות וכבר לא תהיה קרן בשנת 2025, והיות ויישארו, לפי ההסכם, לפחות 1,000 יחידות דיור שעוד צריך לממן, אפילו יותר – שתיקחו בחשבון שאם קצב הרכישה של משרד השיכון הוא 1,000 דירות לשנה, אז צריכים לשמר לזה כסף

זאב אלקין:  זו משימה לביצוע, זה לא בקשה לתשובה

עשהאל צור: לא, לא, בסדר

עשהאל צור:  אני מבין

זאב אלקין: זה לא בקשה לתשובה כרגע כי אין לך את תקציב 2025

זאב אלקין:  אבל, כשאתה בונה את זה, תזכור את העובדה הזאת

זאב אלקין:  שכבר לא תוכלו לעשות את התרגיל החשבונאי הזה – להפיל את זה על הקרן

זאב אלקין:  כי בסוף זה יתאפס

זאב אלקין:  אלא אם כן הכנסת מחדש תאשרר את החוק

זאב אלקין:  לצערי הרב, אבל זה יכול לקרות, כן? הוא בדיונים

עשהאל צור: אנחנו מקווים שלא

זאב אלקין: אתם תומכים, כממשלה

זאב אלקין:  אני הופתעתי שאתם תומכים, כממשלה, בחוק הזה

זאב אלקין:  אבל, בסדר

שלומי בן הרוש: אדוני יושב-הראש, אני אשמח להשיב על כמה שאלות ששאלת

זאב אלקין: כן

זאב אלקין:  עשהאל, רק כדי לשחרר אותך סופית, רק כדי להבין על הסוגיות של לוחות הזמנים בסיוע לדיור לעולים חדשים – האם זה מתחיל בחודש השביעי או החודש השמיני? ולגבי זמן הסיוע וגובה הסיוע – שנתיים?     

עשהאל צור: זה תאיר

זאב אלקין: על כל זה זו תאיר, לא אתה?     

עשהאל צור: תאיר, נכון

עשהאל צור:  זה צוות קליטה

זאב אלקין: אוקיי, בסדר גמור

זאב אלקין:  אז אתה משוחרר

זאב אלקין:  תודה רבה

זאב אלקין:  ותודה שגם מהמילואים התפנית אלינו ונתת לנו תשובות

זאב אלקין:  לא את כל התשובות אהבנו, אבל לא ציפיתי אחרת

זאב אלקין:  ותשמור על עצמך

עשהאל צור: תודה רבה

זאב אלקין: בבקשה, שלומי

שלומי בן הרוש: אז לגבי הדירות שעדיין לא השלימו את המכירה

שלומי בן הרוש:  יש היום למעלה מ-1,000 דירות שעדיין לא השלימו את המכירה

שלומי בן הרוש:  הכול בגלל גם ועדות חריגים על שמאויות, שלא מקבלים אותן, דיירי הדיור הציבורי

שלומי בן הרוש:  וגם פניות להעמקת ההנחות של זכאים

שלומי בן הרוש:  יש הרבה פניות

שלומית אבינח: הדירות טרם נרכשו?     

שלומי בן הרוש: לא, 1,000 דירות שטרם השלמנו את המכירה שלהן

זאב אלקין: אז המשמעות של זה היא שאם אפילו חצי פלוס או 60% מזה כן יושלם, שזו הנחה סבירה, אני מניח, אז למעשה כל 2024 תוכלו לרכוש מהקרן?     

שלומי בן הרוש: כן

זאב אלקין: אה, לא, לא

זאב אלקין:  דירה לא מכניסה לך מיליון

שלומי בן הרוש: היא לא מכניסה מיליון

שלומי בן הרוש:  היא מכניסה הרבה פחות

שלומית אבינח: 400,000

זאב אלקין: 400,000-300,000, כן, הבנתי

זאב אלקין:  אז זה אחד לשלוש

זאב אלקין:  זה אומר שאתה תקבל בסבירות גדולה עוד כ-200 מיליון לקרן

זאב אלקין:  משהו כזה

שלומי בן הרוש: כן

שלומי בן הרוש:  לגבי תוספת השירותים החברתיים להסכם של ה-2,650, אז נאמר שיש כבר טיוטה לתיקון ההסכם של ה-2,650, והמשרד מתכוון לממן את הפערים מהמקורות שלו

שלומי בן הרוש:  את תוספת השירותים החברתיים

זאב אלקין: כן, של המעטפת הסוציאלית

שלומי בן הרוש: של המעטפת הסוציאלית

זאב אלקין: אז מתי אתה מעריך שייחתם ההסכם הזה עם "עמיגור"?     

שלומי בן הרוש: הם טוענים שיש טיוטת הסכם, אז אני מעריך שחודש-חודשיים

זאב אלקין: אוקיי, ארז שמעת את התשובה של משרד השיכון? אז תמשיך ללחוץ

זאב אלקין:  זה קרוב

זאב אלקין:  זה עונה גם על השאלה שנשאלה פה

ארז שני: תודה רבה, בשורה מצוינת

זאב אלקין: אוקיי, בסדר גמור

זאב אלקין:  עוד משהו שאתה רוצה להוסיף, שלומי, או שאפשר להתקדם?     

שלומי בן הרוש: לא, אלה השאלות ששאלתם אותי

זאב אלקין: אוקיי, אז אנחנו נתקדם

זאב אלקין:  אני, בסעיף הזה, בשונה ממה שיצאתי בסעיף הראשון, בסעיף הזה אני מודאג, כמו שאתם רואים

זאב אלקין:  כי אני לא שומע תשובות חד משמעיות מאגף תקציבים שהוא ערוך השנה להשלים לכם מה שנדרש

זאב אלקין:  ואני יכול להגיד שאני הזהרתי

זאב אלקין:  אני דיברתי כאן בוועדה ואמרתי לנתנאל שההסכם החדש להקדים את הקרן למימוש של התחייבות אוצר זה לקיחת סיכונים גדולים מידי, על התקציב הזה שבאופן תקדימי הושג לרכש דירות חדשות של דיור ציבורי

זאב אלקין:  חבל מאוד שעשיתם את זה, כי אתה רואה עכשיו שהתקציב הוא באוויר

זאב אלקין:  גם השנה, ולגבי 2025-2026 אלוהים גדול, לאור מה שקרה פה

זאב אלקין:       ולכן, אני חושב שהמשרד עשה פה טעות, שהוא הסכים להתניה הזאת

זאב אלקין:  כי ההסכם המקורי לא כלל אותה ויכולתם לדרוש את הכסף במקביל

זאב אלקין:  כי הכסף מהקרן, אף אחד לא היה לוקח לכם

זאב אלקין:  אבל, את הכסף הזה היה צריך להיפך – קודם לממש אותו, אם האוצר נותנים לך קח, כן? אל תשאיר את זה באוויר

שלומי בן הרוש: אני מסכים איתך

זאב אלקין: כי האוצר ימצא דרכים לקחת

זאב אלקין:  ועכשיו אנחנו נמצאים במצב שיכול להיות שחלק גדול מאוד מההתחייבות הזאת, או כמעט כולה כרגע, יכול להישחק ולהיעלם

זאב אלקין:  אז זה דורש מכם להיות על המשמר, וגם לזרז כמה שיותר את קצב הרכישות

זאב אלקין:  וגם להמשיך להפעיל לחצים על אגף תקציבים, גם לגבי מקורות שתצטרכו ב-2024, כדי לא לעצור באמצע כמו שעצרתם באוגוסט

זאב אלקין:  וגם כדי לדאוג של כמה שלא מומש ב-2024 יעבור לתקציב בתקציב הבא

זאב אלקין:  אחרת תישארו עם התחייבות לא ממומשת

זאב אלקין:       אני רוצה לדלג כרגע על סעיף 3 של פעימה אחרונה בהגדלת סיוע לדיור קשישים עולים, כי הבעיה העיקרית שלנו בנושא הזה זה כבר לא הגדלה אלא להיפך, זה שינוי כללי הזכאות, שלטעמנו הוא לא נכון ולא מדויק, ויכול לפגוע בעולים

זאב אלקין:  אולי בסוף הדיון

זאב אלקין:  דיברנו על זה בהרחבה בוועדה, במליאת הוועדה, אז זה פחות דחוף לכסות כרגע

זאב אלקין:  אולי בסוף הדיון, אם יישאר זמן תתייחסו אם נעשה עם זה משהו, עם ההערות שהושמעו כאן

זאב אלקין:      אני רוצה דווקא ללכת לסעיפים 4 ו-5

זאב אלקין:  סעיף 4 דיבר על משהו פנימי של משרד הקליטה, אבל היו יכולים להיות לו גם השלכות תזרימיות, ולכן אני רוצה לשמוע איפה זה עומד כרגע

זאב אלקין:  דובר על כך שלמעשה ישונה הנוהל גם לגבי סיוע בדיור, אני מתכוון לסיוע המיוחד לדיור, כן? לאלה שזכאים לדיור ציבורי, וגם לגבי עצם הזכאות לדיור ציבורי – שיהיה ניתן להפעיל את זה בתום חצי השנה הראשונה של שר קליטה

זאב אלקין:  קרי, מתחילת החודש השביעי

זאב אלקין:  ועלו שם שאלות לגבי הנוהל הזה גם מתי אפשר להגיש בקשה, וגם ממתי רטרואקטיבית

שלומית אבינח: עצם פרסום הנוהל

זאב אלקין: כן, כדי לשנות נוהל צריך לפרסם אותו

זאב אלקין:  שזה אירוע טכני, כן? אבל היה צריך לשנות אותו בנושאים האלה, וגם להתייחס לסוגיית הרטרואקטיביות

זאב אלקין:  בגלל שהתהליך הזה לוקח איזה חודש-חודש פלוס של כל ההוכחות וכולי

זאב אלקין:  דיברנו שם פשוט לעשות את זה, כמו שבמשרד השיכון זה היום רטרואקטיבית

זאב אלקין:  זאת אומרת, מהרגע שמסרתם על הזכאות, גם אם כל ההסדרה לוקחת זמן הוא משלם מיום המסירה שלכם על הזכאות

זאב אלקין:  דיברנו על כך שהזכאות תינתן אחורה לתחילה החודש השביעי, בהנחה שהעולה הגיש בקשה ועומד בכל הקריטריונים

זאב אלקין:  גם אם לבדוק את הבקשה הזאת וכולי ולהשלים מסמכים לקח זמן

זאב אלקין:  אז איפה זה עומד כרגע?     

אולגה דדון: כפי שדיברנו בדיונים הקודמים, ואפילו יום לפני יציאת הכנסת לפגרה התקיים פה דיון אחרון בנושא – אנחנו כן רצינו מאוד להכניס את סעיף השינוי – להקדים את האפשרות להגשת בקשה ולהכרת זכאות מחודש שביעי

אולגה דדון:  כפי שזוכר, אדוני יושב-הראש, הייתה פה התנגדות של אגף התקציבים באותו דיון, והתבקשנו לבחון את הנושא, לבחון את הנתונים

אולגה דדון:  הייתה הבנה שיש כאן השלכת רוחב, גם תקציבית

אולגה דדון:  והמשכנו בינינו לבין משרד האוצר לדון בנושא, לבדוק את הנתונים

אולגה דדון:  לצערנו, הגענו למציאות של תחילת המלחמה

אולגה דדון:  כי זה היה בדיוק לפני החגים, אתם זוכרים, לפני שיצאנו לפגרה

זאב אלקין: זה היה צריך להסתיים במאי, אבל זה נגרר עד אחרי החגים, כן

אולגה דדון: זה נגרר בגלל כל מיני שינויים אחרים בנוהל, כי זה לא היה השינוי היחידי שרצינו לעשות

אולגה דדון:  רצינו לעשות עדכון נוהל, ואז יצאנו למציאות אחרת לגמרי

אולגה דדון:  הפוקוס התקציבי, כמובן, הוסט לדברים אחרים, בין היתר

אולגה דדון:  אנחנו מתכוונים עכשיו לחזור

אולגה דדון:  עשינו שיח חדש על הנושא הזה עם אגף התקציבים

אולגה דדון:  אנחנו נחזור ונדון, ונבחן את הנושא עוד פעם במטרה חיובית

אולגה דדון:  אבל, שוב פעם, במסגרת המגבלות החדשות התקציביות שקיימות היום

זאב אלקין: לא, השאלה הייתה תזרימית, בגדול

זאב אלקין:  כי בסוף העולים האלה, ברגע שהתחילו לקבל היו ממשיכים לקבל, כן?     

אולגה דדון: לא, הכוונה הייתה שברגע שאתה מקדים בחודש אחד, אתה מכניס עוד הוצאה תקציבית נוספת

אולגה דדון:  היא לא של קליטה אלא של השיכון, כמובן, כי הסיוע משולם על ידי משרד השיכון

אולגה דדון:  אבל, עדיין הייתה פה חשיפה שאגף התקציבים רצה קודם לבחון אותה, להבין את המשמעויות שלה

אולגה דדון:  היינו בשיח, אבל שוב, הגענו לאן שהגענו

זאב אלקין: זו הצעה תקציבית מאוד על העץ

זאב אלקין:  הרי, זה תלוי כמה עולים יש לך וכולי

אולגה דדון: בדיוק

אולגה דדון:  ופה אתה נוגע בנקודה מאוד-מאוד חשובה

אולגה דדון:  כי התבקשנו לבחון נתונים אחורה

אולגה דדון:  היו שינויים בנתונים

אולגה דדון:  זה בהחלט מאוד תלוי בכמה עולים מגיעים בכל שנה, כמה זכאים לסיוע בשכר דירה

זאב אלקין: לצורך העניין, ירידה, הרי, מה שאת עושה זה שאת מעבירה עולה חדש למשרד השיכון לצורך קבלת הסיוע בערך חודש לפני ממה שהיית מעבירה אותו קודם

אולגה דדון: נכון, נכון

זאב אלקין: הוא ממילא יגיע למשרד השיכון, וממילא יצטרכו לשלם לו את הסיוע בשכר דירה

זאב אלקין:  אלא הוא פשוט חודש קודם

זאב אלקין:  ולכן, תנודות במספר העולים משפיעות על הסעיף התקציבי הזה הרבה יותר משינוי הנוהל

זאב אלקין:  לצורך העניין, אם כמות העולים ירדה, אם יש 12 חודשים בשנה וכמות העולים ירדה רק ב-10%, זה כבר מכסה לך את כל העלות

אולגה דדון: בינתיים, וברוך השם ותודה לאל, אנחנו עדים רק לעלייה נוספת בכמות העולים

זאב אלקין: לא נכון

זאב אלקין:  לא נכון

אולגה דדון: ביחס לשנים קודמות

זאב אלקין: מה זה שנים קודמות? אם אני לוקח את שנת 2022

אולגה דדון:  לא, שנת 2022 היא לא דוגמה

זאב אלקין: היא שנת שיא, כן

זאב אלקין:  למה היא לא דוגמה?     

אולגה דדון: כן, זאת הייתה שנת שיא, אבל גם בשנת 2023 יש עלייה

זאב אלקין: אבל זו השנה

זאב אלקין:  התקציב של משרד השיכון לסיוע הזה בשנת 2022 היה X, לצורך העניין, והוא היה מאוד גבוה כי היו הרבה עולים

זאב אלקין:  רק על חשבון ירידה במספר העולים בשנים 2023, ולצערי אני לא חושב ש-2024 תהיה שונה בהרבה

זאב אלקין:  היא לא תתקרב לשנת 2022, להערכתי

אולגה דדון: יש כל מיני תחזיות

זאב אלקין: לא יודע

זאב אלקין:  אני לא רואה שזה יתקרב לשנת 2022

זאב אלקין:  אז גם אם עושים את השינוי הזה בנוהל, זה יהיה פחות ממה שהושקע בסעיף התקציבי הזה ב-2022

אולגה דדון: אבל, שוב, היינו צריכים הסכמות - - -     

זאב אלקין: הסכמות? תכף

זאב אלקין:  אנחנו תכף נשאל את תאיר

זאב אלקין:  בשביל זה היא פה, בהקשר הזה

זאב אלקין:  אז כרגע הסטטוס של כל השינוי הזה בנוהל על כל המרכיבים שדיברנו; להגיש בקשה מתחילת החודש השביעי, וגם לתת רטרואקטיבית

אולגה דדון: אנחנו אמרנו שאנחנו קודם נטפל בחודש שביעי, ורטרואקטיבי, אתה בעצמך אמרת אז, אנחנו נבחן את זה בהמשך

זאב אלקין: מה נבחן בהמשך? אתם לא תשנו נוהל פעמיים

אולגה דדון: לא, כי רטרואקטיבי, זה לא נוהל שלנו, זה נוהל של משרד השיכון

אולגה דדון:  קודם כול

זאב אלקין: לא, לא, לא

זאב אלקין:  משרד השיכון ענה פה והסביר שהוא עושה את זה רטרואקטיבית גם ככה

זאב אלקין:  הוא, מבחינתו, ברגע שהעברתם לו את הזכאות, יום העברת הזכאות זה היום שממנו הוא משלם

אולגה דדון: נכון

זאב אלקין: זה לא משנה מתי הוא חתם עם העולה, מתי העולה הביא את החוזה, מתי הוא עיבד את החוזה, הכניס אותו למערכת

זאב אלקין:  הוא משלם לו מהיום של העברת הזכאות

זאב אלקין:  לכן, דווקא השיכון עושה את זה רטרואקטיבית

זאב אלקין:  הוא, מבחינתו, ברגע שזה הגיע אליו, הוא יודע אצלו לעשות רטרואקטיבית

זאב אלקין:  אנחנו טענו שהזכאות צריכה להיות לא מהיום שהסתיים תהליך הבדיקה אצלכם אלא מיום הזכאות הפורמלי, מתחילת החודש השביעי

זאב אלקין:  זה שזה לוקח לבדוק את זה, להגיש, להשלים מסמכים וכולי, עוד בערך כחודש, בממוצע, זה מה שהוצע כאן, זה לא סיבה שהעולה יספוג את העלות הזאת

אולגה דדון: במצב רגיל, זכאי על פי נוהל, התהליך לא אמור להימשך הרבה זמן

זאב אלקין: עדיין

אולגה דדון: מי שזכאי על פי נוהל

זאב אלקין: עדיין הגענו פה לחודש

אולגה דדון: מי שלא זכאי - - -     

זאב אלקין: אבל, אולגה, ניתחנו את זה, אני לא רוצה להיכנס כרגע עוד פעם לדיון הזה

זאב אלקין:  ניתחנו את זה לעומק והגענו למסקנה שזה לוקח חודש כי העולה צריך לקבל הודעה על מיצוי זכויות

זאב אלקין:  בכלל לדעת שיש לו את הזכות לבקש דיור ציבורי

זאב אלקין:  הוא צריך לבוא אליכם וצריכים להסביר לו מה המסמכים שהוא צריך להגיש

זאב אלקין:  הוא צריך לאגור את המסמכים האלה, הוא צריך לבוא לפעמים להשלים מסמכים כי חסר לו משהו

זאב אלקין:  רק אז אתם מתחילים לדון

זאב אלקין:  הדיון והבדיקה כשלעצמם היה לוקח שבועיים-שלושה, זה מה שהצגתם

אולגה דדון: היום פחות

זאב אלקין: אוקיי, אז עשרה ימים, אבל זה לוקח משהו

זאב אלקין:  ורק אחרי זה הוא מקבל תשובה

זאב אלקין:  אז כשלוקחים את כל התהליך הזה, מתחילת ההודעה שיש לו זכות, תהליך מיצוי זכויות, עד להשלמה של התהליך, שבאמצע הוא צריך להשלים מסמכים ולהביא אותם, ומדובר על עולים שהם חצי שנה בארץ אז גם ההבנה המדויקת שלהם לגבי מה הם צריכים לעשות והיכולת לתקשר עם הגופים השונים שהם צריכים להביא מהם מסמכים – גם היא מוגבלת – זה תהליך שבממוצע לוקח כחודש

זאב אלקין:  אין שום סיבה שהוא לא ייחשב כזכאות בדיעבד, כן? כשהתברר שהבן-אדם זכאי

זאב אלקין:       כי הוא סיים את סל הקליטה שלו בחצי שנה, ומהחודש השביעי הוא לא מקבל כלום מהמדינה, חוץ מהסיוע האוטומטי, כן? אבל הוא לא מקבל סיוע כמו שהוא צריך כזכאי לדיור ציבורי

אולגה דדון: על פניו אנחנו מדברים על אותה אוכלוסייה

אולגה דדון:  כי אם מבחינתי, אני לוקחת בחישוב תקציבי עכשיו בדיון מול האוצר את האנשים האלו חודש אחורה, אז זה אותה אוכלוסייה בעצם

אולגה דדון:  כי אם לקחתי אותם בחשבון, וזה הדיון כרגע, אז זה אותו כסף

זאב אלקין: כן, כן, כן

אולגה דדון: אז זה טכניקה

זאב אלקין: רק אני אומר מבחינת הניסוח של הנוהל שלכם, הוא צריך להיות כזה שהוא פשוט נותן זכאות אוטומטית מתחילת החודש השביעי

אולגה דדון: למי שזכאי

זאב אלקין: למי שזכאי

זאב אלקין:  מי שלא זכאי לא זכאי

זאב אלקין:  אבל מי שזכאי אחרי שבדקו אותו, הוא צריך לקבל תאריך זכאות בהעברה למשרד השיכון מתחילת החודש השביעי שלו

זאב אלקין:  ואז משרד השיכון ישלם לו כשהוא ישלים את הבירוקרטיה אצלו

אולגה דדון: אנחנו נצטרך לסגור את זה נוהלית

זאב אלקין: כן, אז אני רק מחדד את הנקודה הזאת

זאב אלקין:  לזה התכוונתי ברטרואקטיבי

אולגה דדון: הבנתי, אוקיי

זאב אלקין: ועכשיו השאלה המרכזית עצמה, ופה הכדור עובר לתאיר - מול זה, למה אתם מעכבים את התהליך הזה במשרד הקליטה? כי א', דיברנו על השינוי

זאב אלקין:  תאיר, אני חייב להגיד לך שאנחנו כאן בוועדה דיברנו על שינוי הנוהל הזה מאז שהוקמה ועדת המשנה הזאת, מהישיבות הראשונות

זאב אלקין:  זאת אומרת שאנחנו כבר שנה על זה

זאב אלקין:  ובזמן הדיונים בוועדה על שינוי הנוהל, נציגי האוצר שישבו פה כל הזמן לא הרימו דגל

זאב אלקין:  לא צהוב ולא אדום

זאב אלקין:  הם שתקו

זאב אלקין:  דניאל היה פה בדיונים

זאב אלקין:  וזה נחשב רק תהליך טכני פורמלי שאולגה צריכה לסיים יחד עם עוד כל מיני נושאים שהיו שם, וכל הזמן דובר "הנה עוד חודש, עוד שבועיים, עוד זה, זה ייגמר"

זאב אלקין:       ולכן, אני מאוד הופתעתי כשבאוגוסט שמעתי שמשרד הקליטה סיים את כל התהליך הפורמלי שלו ומי ששם לו ברקס זה אגף תקציבים

אולגה דדון: זה היה בדיון פה

זאב אלקין: זה בא בדיון האחרון, זה לא היה קודם

זאב אלקין:  זה לא היה קודם

זאב אלקין:  לכן, אני גם מעיר פה על חוסר הוגנות

זאב אלקין:  אם חשבתם שזו סוגייה תקציבית הייתם צריכים להרים את הדגל הזה כבר לפני שנה, כשהנושא הזה עלה, והיינו מתדיינים

אולגה דדון: תאיר לא הייתה אז באגף תקציבים

זאב אלקין: לא משנה, יש רציפות שלטונית באגף תקציבים

זאב אלקין:  אגף תקציבים זה אחד מהגופים במדינת ישראל שהרציפות השלטונית שם מכובדת הכי הרבה, כן? אני מכיר, התחלפו ממשלות וההסכמים כובדו, גם כשהם היו על הצטלה של נייר קטן או בעל פה

זאב אלקין:  ולכן, גם מבחינת ההתנהלות, אני חושב שזה היה לא הכי תקין – הייתם צריכים להעיר

זאב אלקין:  וגם מבחינה מהותית, אני עדיין לא מבין, כמו שהערתי פה לאולגה, למה אתם רואים פה סוגייה תקציבית

זאב אלקין:       כי בסוף מדובר על העולים שככה או ככה מגיעים לתשלום במשרד השיכון, זו רק שאלה באיזה מועד הם יגיעו לשם – חודש קודם או חודש אחר כך

זאב אלקין:  וכאמור, כמות העולים משפיעה על התקציב הזה הרבה יותר מאשר הסוגייה מאיזה חודש הם עוברים

זאב אלקין:  כן, תאיר, זכות הדיבור שלך

תאיר ראבוחין: אז אני אתייחס

תאיר ראבוחין:  קודם כול, על השאלה למה לא שיקפנו עלות תקציבית בפעם הקודמת אני באמת לא אוכל לענות

זאב אלקין: לא בפעם הקודמת, במשך הרבה דיונים שהיו במשך שנה

זאב אלקין:  זה לא דיון אחד

תאיר ראבוחין: אז אני אומרת, לגבי העניין של ההקדמה של חודש, אז בוודאי שלכל דבר שאנחנו מקדימים בשנה או בחודש, לצורך העניין, יש לזה עלות תקציבית באמת באותה השנה, כי זה לא רק דבר שהוא תזרימי, זה באמת שינוי שאמור לאפשר לאנשים חודש קודם זכות שאחרת היו מקבלים חודש מאוחר יותר

תאיר ראבוחין:  עכשיו, אני רגע אשים בצד את ההתייחסות שלך לגבי התארכות העבודה על הדבר הזה

תאיר ראבוחין:  אני חושבת שכמו שאולגה כבר אמרה, אנחנו נמצאים בהליך מול משרד הקליטה של באמת לתקן מספר נהלים שקשורים לתחום הזה

תאיר ראבוחין:  וזאת הזדמנות לדון גם על הדבר הזה

תאיר ראבוחין:  הם יודעים את זה גם, אני בטוחה שגם הסוגייה הזאת תעלה במסגרת הדיונים האלה

תאיר ראבוחין:       זו פעם ראשונה בשבועות האחרונים שהנושא הזה באמת עלה בפניי, לא הכרתי את זה קודם

תאיר ראבוחין:  ואני גם לא מעורה עדיין בפרטים של המספרים

תאיר ראבוחין:  אבל, אני כמובן אשמח לראות את המשמעויות

תאיר ראבוחין:  ובמסגרת הדיונים שאנחנו מנהלים עכשיו על תיקון הנהלים, אשמח לדבר גם על הנושא הזה ולבחון את ההתקדמות שלו

זאב אלקין: אני גם מסביר לך מה ההיגיון מאחורי זה

זאב אלקין:  בדיון כאן, מה שעלה זה שסל קליטה מחושב לחצי השנה הראשונה של העולה

זאב אלקין:  זאת אומרת שמסוף החודש השישי, העולה למעשה לא מכוסה בסיוע בשכר דיור, שהוא היה חלק מהמרכיב של סל קליטה

זאב אלקין:  ולכן הגענו למצב אבסורדי שהיה פה חודש של פער, שהעולה היה יכול, אמנם סיוע רגיל בשכר דירה, שלזה תכף נעבור, את זה הוא כן היה יכול לקבל כי הוא אוטומטי, אבל הוא כמובן לא מתקרב לזכאות לדיור ציבורי

זאב אלקין:  ומצד שני, הוא לא יכול להתחיל תהליך של דיור ציבורי מייד כשהסתיים לו סל הקליטה

זאב אלקין:       שזה לא הגיוני

זאב אלקין:  אגב, בחלק מהמקומות זה אפילו לא שאלה תקציבית, כן? זו שאלה של זכאות

זאב אלקין:  יש עדיין מקומות, ודיבר על זה פה ארז, שיש דירות ריקות בדיור הציבורי

זאב אלקין:  למשל, אם אנחנו מדברים על קשישים

זאב אלקין:  זאת אומרת, אני עולה קשיש, עליתי לארץ, ובחצי השנה הראשונה היה לי סל קליטה

זאב אלקין:  אני כן אהיה מוכן ללכת לאותו בית גיל זהב פנוי או מקבץ דיור פנוי שיש של "עמיגור" בקריות או במעלות או בערד, כן? מוכן

זאב אלקין:  כי אין לי איפה להיות

זאב אלקין:  ואני לא יכול לעשות את זה – אני צריך להיות חודש באוויר, שלא ברור מי משלם לי על השכירות שלי, ואין לי מאיפה לשלם כי אני גם לא יכול לעבוד כי אני קשיש

זאב אלקין:  במקום פשוט לממש את הזכאות

זאב אלקין:  והדירה עומדת ריקה

זאב אלקין:      אז עוד לפני שדנים על ההשלכות התקציביות בהקשר של סיוע, יש פה שאלה הרבה יותר בסיסית של הזכאות, שאין סיבה לחכות איתה לחודש

זאב אלקין:  הרי, שום דבר לא ישתנה במצב של הבן-אדם הזה בתחילת החודש השמיני בהשוואה למה שהיה בתחילת החודש השביעי

זאב אלקין:  זה אותו בן אדם

זאב אלקין:  הוא קשיש או לא קשיש, הוא נכה או לא נכה, הוא אם חד-הורית או לא אם חד-הורית

זאב אלקין:  הנתונים הם אותם נתונים

זאב אלקין:  כספית, המדינה הפסיקה לסייע לו בצורה מלאה, לצורך העניין, עם סל קליטה, לחשוב שהוא מכסה את כל עלות שכר הדירה – היא הפסיקה לסייע לו בסוף החודש השישי

זאב אלקין:       אז אין סיבה, עוד לפני שמדברים על סיוע כספי, אין סיבה למנוע ממנו לקבל זכאות מתחילת החודש השביעי

זאב אלקין:  במצב הכי מתוקן, בכלל, המדינה הייתה צריכה לעודד כבר אחרי ארבעה חודשים ולהגיד "תתחיל תהליך כדי לסיים את הכול בזמן

זאב אלקין:  ואז ברגע שמסתיים לך סל הקליטה תוכל להיכנס לבית גיל הזהב למקום הפנוי שיש לנו ולא לדאוג לשכירות שלא ברור מאיפה תממן"

זאב אלקין:  אבל, בטח ובטח, אין סיבה לחסום את התהליך של קבלת הזכאות ולחכות את החודש הנוסף

זאב אלקין:  זה הרובד העקרוני, כן?     

תאיר ראבוחין:  אני מבינה

תאיר ראבוחין:  זה אכן נשמע כמו משהו שהוא נכון לחשוב עליו ולשקול אותו

תאיר ראבוחין:  וזה אולי, לא יודעת אם זה עיוות או שאולי היסטורית יש לזה איזשהו עיגון למה זה היה ככה ואולי היום זה כבר אחרת – אני לא יודעת

תאיר ראבוחין:  הבנתי

תאיר ראבוחין:  אני אגיד עדיין שלהקדמה של דברים יש עלות תקציבית, וגם ככל שהדברים שאתה אומר הם נכונים לחלוטין והיה טוב אם העיוות הזה היה מתוקן, אי אפשר להתעלם מהעלות של זה

תאיר ראבוחין:  אז לכן אני אומרת שאני אשמח להיות - - -     

זאב אלקין: אבל, העלות של זה, אני מסכים, היא קיימת, רק שהיא בסוף זניחה מול מרכיב אי-הוודאות, שהוא הרבה יותר גדול של מספר העולים שמגיעים לארץ

זאב אלקין:  כי בסוף זה פשוט מגדיל לך את כמות האנשים המטופלים, כן? זה מה שזה עושה

זאב אלקין:  נניח, אם כמות העולים היא כל הזמן אותו דבר, ההקדמה בחודש מוסיפה לך חודש אחד של הלג של התוספת

תאיר ראבוחין: נכון

זאב אלקין: ולכן, אם כמות העולים ירדה ב-10% אפילו זה כבר חסכון יותר גדול מהתוספת הזאת של ה-1 חלקי 12 שהתווספה

תאיר ראבוחין: נכון

תאיר ראבוחין:  רק שאנחנו לא מתייחסים לתקצוב בהכרח באופן הזה, שיש איזשהו מספר עולים נורמטיבי שמעליו או מתחתיו

זאב אלקין: בטח שכן

זאב אלקין:  הרי, כשאתם קובעים מספר בסעיף הזה אתם עושים הערכה של מספר העולים ולפי זה מעריכים כמה כסף לשים

זאב אלקין:  אחר כך יש גמישות

תאיר ראבוחין: נכון, אבל בדרך כלל המספר הזה הוא - - -     

זאב אלקין: אתם אומרים אם מספר העולים גדל נוסיף שם כסף, אם מספר העולים ירד אז בסוף השנה ניקח משם כסף לדברים אחרים במסגרת אותן יתרות תקציב שעשהאל דיבר עליהן

תאיר ראבוחין: נכון, לעניין סל קליטה, נכון

זאב אלקין: נכון, זה כמו סל קליטה

תאיר ראבוחין: אני רק אומרת שירידה בכמות העולים זה לא דבר שאנחנו מתייחסים אליו כחסכון באופן שאתה מציג, כי מלכתחילה אנחנו בדרך כלל - - -     

זאב אלקין: בטח שכן, אתם לוקחים את הכסף הזה אחר כך

זאב אלקין:  גם סל קליטה זה אותו דבר

תאיר ראבוחין: נכון

זאב אלקין: פעם הייתם מחביאים המון כסף בסל קליטה ואז הייתם מושכים את זה בסוף השנה לדברים אחרים

תאיר ראבוחין: אוקיי

זאב אלקין: ככה הסעיפים האלה עובדים

זאב אלקין:  אני במקרה שר הקליטה לשעבר, אז אני יודע בדיוק איך זה מתנהל מול אגף תקציבים

זאב אלקין:  כי למשרד הקליטה, או למשרד השיכון במקרה הזה, זה ממש לא מעניין כמה כסף שמתם

זאב אלקין:  יש זכאות? הוא יודע שתוסיפו כמה שצריך ותיקחו כל מה שלא נוצל, כן?     

תאיר ראבוחין: נכון

זאב אלקין: אין לו מה לעשות עם זה, הוא פשוט משלם וזהו

זאב אלקין:  ולכן, כאן, מבחינה תקציבית, דווקא תקציבית, בשפה שלכם, ההשפעות העיקריות הן של מספר העולים, לא של מהלך כזה

זאב אלקין:  זה הכול

זאב אלקין:  רק רציתי להעיר

זאב אלקין:  והיות וכרגע אנחנו בירידה מסוימת במספרי העולים, בטח מול שנת 2022, שהייתה שנת שיא, אז - - -     

תאיר ראבוחין: כן, זו הייתה שנה חריגה לאור המלחמה ברוסיה ואוקראינה, והתקציבים המשמעותיים למימון הגל הזה הגיעו בצורה תוספתית, והם לא דבר שהוא בסיס

תאיר ראבוחין:  אף אחד, בתחזיות שלנו אנחנו לא מצפים לגל עלייה של 75,000 עולים, וגם לא 46,000 כמו שנה שעברה

זאב אלקין: אז הנה, את ענית כבר, שמול שנה שעברה - - -     

תאיר ראבוחין: לא, אני אומרת הפוך - הסכומים ההם היו חד פעמיים לאור כל העלייה החריג

תאיר ראבוחין:  אבל, בסדר, הבנו אחד את השנייה

זאב אלקין: כן

זאב אלקין:  אנחנו רק מצפים, תאיר, כמה זמן לדעתך אתם צריכים בשביל לסיים? כי אנחנו כוועדה מלווים את זה כבר שנה, וזה אירוע שהוא בסוף טכני קטן, שזה לא הגיוני שזה נמשך ככה

תאיר ראבוחין: אני מציעה שבתהליך עכשיו שאנחנו עושים עם משרד הקליטה לעדכון הנהלים והנושאים האחרים, שיציפו גם את זה, כולל את המשמעות התקציבית של זה, ונוכל לדון על זה ואז גם לשקף לוועדה

זאב אלקין: לוחות זמנים – מתי אנחנו מקיימים דיון?     

תאיר ראבוחין: אני אשמח שאם אולגה יודעת לענות על השאלה מתי היא יודעת להציג לנו את המשמעות התקציבית, אז מבחינתי אלה הזמנים

אולגה דדון: אוקיי, אז אנחנו נמשיך בדיונים על כל הנהלים, התחלנו את השיח הזה עכשיו בימים האחרונים

זאב אלקין: לוחות זמנים, אולגה

אולגה דדון: לא יודעת להגיד כרגע

זאב אלקין: אבל, אני לא יודע לעבוד ככה

זאב אלקין:  בסוף, אנחנו ככנסת צריכים לקבל מכם הערכה, הנה, זה בסוף דיאלוג בין שתיכן

זאב אלקין:  אז הנה, דברו אחת עם השנייה פה מולנו ותגידו לנו מתי

אולגה דדון: קשה לנו לדבר פה אחת מול השנייה בלי המספרים ובלי הנתונים המדויקים

אולגה דדון:  אז אנחנו נעשה את - - -     

זאב אלקין: לא, אני לא מבקש שתנהלו משא ומתן פה

זאב אלקין:  תנו לי ביחד, תאיר ואת, הערכה לגבי מתי אנחנו נקבל תשובות בעניין הזה

זאב אלקין:  כי אנחנו נקבע כבר עכשיו ישיבה לתאריך הזה, ונזמין אתכן ונשאל

אולגה דדון: אז אנחנו נעשה שיח בינינו, נחזור לוועדה וניתן תשובה

זאב אלקין: מתי תחזרו לוועדה עם תשובה?     

אולגה דדון: תאיר, נדבר אחרי הוועדה ונקבע בינינו את ההתקדמות

תאיר ראבוחין: מבחינתי אין בעיה

זאב אלקין: אז עד סוף היום אתן מעבירות לשלומית הערכה, ואם זו תהיה הערכה סבירה אז אנחנו נקבע ישיבה לאחרי זה, אם אני אחשוב שלוחות הזמנים שאתן מבקשות הם לא סבירים אז נקבע ישיבה לפני זה ואני מקש מכן לזרז את התהליך

זאב אלקין:  אבל, אני רוצה לתת לכן אפשרות לתת לנו את התאריך

אולגה דדון: בסדר גמור

זאב אלקין: אוקיי

זאב אלקין:  הנושא הבא, שיכול להיות שהוא ייכנס לאותה התדיינות, למרות שהוא יותר מורכב, הוא יותר רחב, וזה שינוי בנוסחה של סיוע בשכר דירה לעולים חדשים

זאב אלקין:  מה שנקרא, הסיוע האוטומטי, שהמדינה משלמת

זאב אלקין:  הייתה יוזמה גם של משרד הקליטה, ושר העלייה והקליטה הציג את זה פה בוועדה, נדמה לי אפילו בהופעה הראשונה שלו

זאב אלקין:  וגם אנחנו כוועדה, גם המליאה וגם ועדת המשנה שלנו, תמכנו בזה

זאב אלקין:  יוזמה לחלק את הסכומים אחרת

זאב אלקין:       במקום למשוך את זה לחמש שנים ובשנה החמישית לשלם סכומים זניחים שאין להם שום משמעות אמיתית לסיוע – לקחת את הסכום הזה ולצמצם אותו לשנתיים או שלוש, אבל עם סיוע יותר משמעותי כדי שהוא באמת יורגש

זאב אלקין:  ואיפה נמצאת הרפורמה הזאת?     

אולגה דדון: אנחנו כן פעלנו כל התקופה האחרונה לקידום הרפורמה

אולגה דדון:  כן הגענו לסיכום מסגרת תקציבית עם משרד האוצר

אולגה דדון:  וכרגע אנחנו עובדים על הפרטים

אולגה דדון:  כאשר המטרה היא להפוך את הסיוע לאפקטיבי יותר לעולים

אולגה דדון:  כן מחודש שביעי

אולגה דדון:  מהיום זה היה מחודש שמיני

אולגה דדון:  וכרגע אנחנו סוגרים את הפרטים האחרונים מול משרד האוצר

זאב אלקין: אגב, הערה שלי לתאיר, אם הסיוע אוטומטי יוקדם לחודש שביעי אז באמת לא הגיוני שזכאות לדיור ציבורי באופן עקרוני גם לא תלך לשם

זאב אלקין:  זה, הרי, מערכות שמסתנכרנות אחת עם השנייה

זאב אלקין:  עכשיו, אז מה לוחות הזמנים כאן, שאת יכולה להגיד לנו שאתם חושבים שתסיימו?     

אולגה דדון: אנחנו סוגרים את הנהלים מול משרד השיכון ומול משרד האוצר

זאב אלקין: מתי תוכלו להציג את זה כאן כנוסחה צפויה, מה הסכומים שיהיו וכולי?     

אולגה דדון: כשנסגור את כל הפרטים על ידי הנהלת המשרד

אולגה דדון: אני לא מאמינה שדווקא פה ייקח יותר מידי זמן כי יש הסכמות עקרוניות

שלומית אבינח: השר הודיע על זה

אולגה דדון: כן, נכון

זאב אלקין: השר הודיע על זה גם בישיבה הראשונה, כשהוא היה פה לפני שנה

זאב אלקין:  עברה מאז שנה והציבור נשאר עם הודעת השר

אולגה דדון: טוב, לקח זמן כי זאת רפורמה מאוד-מאוד משמעותית

אולגה דדון:  זה שינוי מאוד גדול

אולגה דדון:  נעשתה פה עבודה מאוד מעמיקה

זאב אלקין: מתי תוכלו להציג לנו את זה?     

אולגה דדון: אני לא מאמינה שייקח הרבה זמן

זאב אלקין: אני לא יודע מה זה הרבה

אולגה דדון: אני לא רוצה להתחייב בשם המנכ"ל, כי כרגע זה - - -     

זאב אלקין: שבועיים? חודש? חודשיים? תנו הערכת זמן

אולגה דדון: לא, בטח לא חודשיים

אולגה דדון:  אני מאמינה בין שבועיים לחודש

אולגה דדון:  משהו באמצע

זאב אלקין: אוקיי, אז אנחנו ננסה לקיים דיון ולהזמין אתכם להציג את זה פה חודש וקצת מהיום

זאב אלקין:  נסמן לעצמנו

זאב אלקין:  תהיו מוכנים לבוא ולהציג את הרפורמה

זאב אלקין:  אני רק רוצה לוודא דבר אחד – שבסוף העולה לא ייפגע פה

זאב אלקין:  אני בעד לקחת את אותו סכום שהוא קיבל על חמש שנים ולפרוס אותו אחרת, על שנתיים או על שלוש

זאב אלקין:  תציעו אתם, מקצועית, מה יותר נכון

זאב אלקין:  אבל, אני מאוד-מאוד מציע לכם, ואם זה לא יהיה ככה אני מניח שתהיה פה ביקורת קשה עליכם, שסך הסכום שהעולה מקבל מהמדינה במסגרת הסיוע האוטומטי לא ירד

זאב אלקין:  אם הוא יגדל – מעולה

זאב אלקין:  אבל, לפחות שהוא לא ירד

זאב אלקין:       למה הכוונה? אם במשך 4 וחצי שנים שהוא מקבל היום הוא היה מקבל, לצורך העניין, נראה לי שזה 30,000 או 40,000, לא זוכר כמה הסכום יוצא כשמחברים את כל התקופה, אז בסוף כשהוא מקבל את זה בשנתיים אז שזה עדיין יהיה אותו סכום

זאב אלקין:  ושלא יהיה מצב שהסכום האבסולוטי, שעל הדרך האוצר החזיר לקופה על חשבון העולה

זאב אלקין:  כי אז באמת הוא ייפגע

זאב אלקין:  הרעיון פה הוא היה תזרימי – לתת לעולה את הכסף הזה יותר בשנים הראשונות ולא לתת בשנים האחרונות בכלל

זאב אלקין:  אבל, לא היה רעיון להקטין את סך הסיוע

אולגה דדון: בסוף, המטרה של הרפורמה היא להטיב עם העולים ולהפוך את הסיוע לאפקטיבי     

זאב אלקין: אבל, אני אומר, אני יודע בדיוק למה אני שואל, כי מבחינתי זה יהיה המדד הראשון

זאב אלקין:  אני אבוא לדיון הזה אחרי שספרתי כמה יש היום, לפני הרפורמה, והדרישה שלי תהיה שהסכום לא יהיה פחות מזה בסוף

זאב אלקין:  כי אחרת זה לא שווה

זאב אלקין:  אחרת, על כל המהלך הזה עדיף לוותר

זאב אלקין:  פשוט העולה יפרוס את הכסף יותר

זאב אלקין:  כל הרעיון היה לעזור לו תזרימית, להביא את הכסף מהר יותר, ולתת לו סיוע באמת רציני כשהוא צריך אותו

זאב אלקין:  אם בסוף כתוצאה מזה הוא מקבל פחות כסף אז הוא יעדיף לקבל יותר כסף ולחכות, כן? לקבל את זה במנות

זאב אלקין:  זה המדד העיקרי

זאב אלקין:      אם כבר אתם עושים רפורמה, אני רוצה להזכיר לכם, ותסתכלו בסיכומים של דיוני הוועדה, כמה סוגיות משנה שהעלינו כאן; את האימהות החד-הוריות, שהייתה שם בעיה עם גובה הסיוע

אולגה דדון: לא, נשים חד-הוריות זה לא קשור לרפורמה, שעוברות למשרד השיכון אחרי תום תקופת הזכאות

אולגה דדון:  זה לא קשור לרפורמה

זאב אלקין: לא, זה השנים

זאב אלקין:  אבל, הייתה גם בעיה על גובה הסיוע האוטומטי

זאב אלקין:  אלה שלא זכאיות לדיור הציבורי

זאב אלקין:  הרי, לא כולן זכאיות

אולגה דדון: נכון

זאב אלקין: בגלל ההכנסה

זאב אלקין:  היה שם קטגוריה נפרדת, והיו שנים שראו בהן קטגוריה נפרדת בגובה הסיוע והיו שנים שלא, שזה היה לא הגיוני

זאב אלקין:  זה עלה פה בדיונים, כמה הן מקבלות

אולגה דדון: יכול להיות שאני לא הבנתי נכון

אולגה דדון:  אני חשבתי שאנחנו כרגע מדברים על נשים חד-הוריות שסיימו את תקופת הזכאות

זאב אלקין: אלה שתי סוגיות שונות

אולגה דדון: אוקיי

זאב אלקין: זה שתי סוגיות שונות שהעלינו

זאב אלקין:  זכאות לדיור ציבורי היא לא רלוונטית לדיון הזה, זה דיון אחר

אולגה דדון: נכון

זאב אלקין: אני לא מעלה את זה כרגע

זאב אלקין:  זה נושא שפתוח בינינו לביניכם

זאב אלקין:  אנחנו מצפים שם להתקדמות

זאב אלקין:  זה אירוע משמעותי אבל הוא אירוע אחר

זאב אלקין:  אני מדבר על הנושא הטכני – אם כבר מסדרים מחדש את כל חמש השנים, אז הקטגוריות בתוכו לא תמיד היו הגיוניות

זאב אלקין:  הפרופורציות בין בודד לזוג, הפרופורציות בין אישה חד-הורית – כן או לא – כמה תוספת היא מקבלת

זאב אלקין:  באיזה שנים זה פועל ואיזה לא

זאב אלקין:  זה לא היה עקבי

זאב אלקין:  ואנחנו הצבענו על חוסר העקביות הזאת פה בוועדה כשדיברנו על הסכומים

זאב אלקין:  תסתכלו על זה שוב

זאב אלקין:  ואם כבר משנים הכול אז כדאי לסדר את זה עקבי, כן? שזה יהיה מהתשלום הראשון והלאה

זאב אלקין:      אם נניח הוחלט שאישה חד-הורית צריכה לקבל תוספת מסוימת, אז היא מקבלת אותה באחוזים, אותו אחוז תוספת החל מהחודש השביעי ועד סוף הסיוע

זאב אלקין:  ואם הוחלט שהפרופורציות בין בודד לזוג זה כך וכך אחוזים, אז שווה שזה יישמר לאורך התשלום

אולגה דדון: הבנתי

אולגה דדון:  כאמור, אמרתי, אנחנו עובדים על הפרטים

זאב אלקין: אז זה בדיוק הזמן לראות את זה, שיש היגיון פנימי לשיטה הזאת

זאב אלקין:  כי שם, בשיטה הקיימת היום יש כל מיני שאלות של חוסר היגיון; בשנה אחת זה ככה ובשנה הרביעי זה ככה

אולגה דדון: כן, זה סיוע משתנה, נכון

אולגה דדון:  זה סיוע משתנה

זאב אלקין: וזה לא הגיוני

שלומי בן הרוש: אדוני יושב-הראש, רק בשביל לחדד משהו קטן

שלומי בן הרוש:  אני לא הבנתי נכון ואני רוצה להתנצל בפני ארז

שלומי בן הרוש:  לגבי התוספת של השירותים החברתיים ב-2,650, אמרתי שיש טיוטה, ולא הבנתי נכון אם מתכוונים לתקן את ההסכם – אבל, אין טיוטה מוכנה

שלומי בן הרוש:  את זה אני לא הבנתי נכון, אני מתנצל

זאב אלקין: אז מה לוחות הזמנים לתיקון ההסכם?     

שלומי בן הרוש: נעשה את זה כמה שיותר מהר

זאב אלקין: כמה שיותר מהר זה אורך זמן שאני לא מבין

שלומי בן הרוש: אנחנו מבינים את הצורך

זאב אלקין: אגב, עכשיו הצורך עוד יותר גדול

שלומי בן הרוש: נכון, נכון

זאב אלקין: בתקופה כמו עכשיו

שלומי בן הרוש: זה צורך אדיר

זאב אלקין: באשקלון, למשל, יושבים אנשים ואין להם מעטפת

זאב אלקין:  אין להם עובד סוציאלי, אין להם

שלומי בן הרוש: אנחנו נעשה את זה בהקדם האפשרי

שלומי בן הרוש:  אני לא יודע להתחייב בשם נתנאל, אבל אנחנו נעשה את זה

זאב אלקין: אני מבקש שתדבר עם נתנאל ושנתנאל ייתן לנו תשובה עד סוף השבוע הזה מתי מתכוונים לתקן

שלומי בן הרוש: בסדר גמור, אני מתנצל

זאב אלקין: "עמידר", רק משפט לפני שאנחנו מסיימים – אתם רואים דרך לזרז את קצב הרכישה? בהנחה, התמונה שהוצגה פה על ידי משרד השיכון, אני מניח שהיא גם על דעתכם

גילי ששון: בוודאי

זאב אלקין: כי בסוף אתם הגורם הרוכש

זאב אלקין:  אתם רואים דרך להגיע ל-1,000 או אפילו מעבר לכך? ומה צריך לעשות בשביל זה?     

גילי ששון: הכול הוא פועל יוצא של תקציב

גילי ששון:  ברגע שיהיה את הכסף, כרגע יש לנו 500 מיליון שקלים

גילי ששון:  500 מיליון שקלים אנחנו רואים כ-300-350 יחידות דיור

גילי ששון:  כמובן שככל שהכסף ייכנס, ככה אנחנו גם נקנה יותר

גילי ששון:  אני יכולה לומר מתחילת - - -     

זאב אלקין: זה גם הפוך

זאב אלקין:  בגלל ההסכם בין משרד השיכון לאוצר, עד שהכסף לא מוצא מהקרן הם לא יביאו כסף חדש

גילי ששון: נכון

זאב אלקין: אז לכן, אם אתם יודעים לזרז מאוד את הרכש של מה שיש כרגע, אז משרד השיכון יכול לבוא לאוצר ולהגיד "הנה, מיצינו את הקרן, תעבירו עוד כסף"

זאב אלקין:  עד שאתם לא מסיימים את זה, משרד השיכון לא יוכל לעשות את זה

גילי ששון: אני יכולה לעדכן שמתחילת השנה רכשנו 3 יחידות דיור, ועוד 20 נמצאות ממש בחתימת הסכמים עם עורכי דין

גילי ששון:  עובדים על זה, עושים את הכול

זאב אלקין: זה דווקא מאוד מדאיג אותי מה שאת אומרת

גילי ששון: למה?     

זאב אלקין: כי אם זה מתחילת השנה כשאנחנו כמעט בסוף החודש, 23 יחידות, אז אנחנו לא נהיה לא ב-1,000 וגם לא ב-800

גילי ששון: זה מתי שקיבלנו את התקציב

גילי ששון:  אתה יכול לפעול רק כשיש לך את הכסף

גילי ששון:  מרגע שהכסף מתקבל

זאב אלקין: מה שאני מבקש זה שתנסו לראות איך אתם מכווצים את לוחות הזמנים של הרכש

זאב אלקין:  ולכם, למשרד השיכון אני מציע, היות שהקרן מתמלאת כל הזמן עכשיו מהמכירה שיש, אז תנסו מראש לדאוג להרשאות כדי לא להיתקע בסיטואציה הזאת

זאב אלקין:  כי כל עיכוב כזה, עשהאל חוגג עליו אחר כך, כי הוא לא צריך להעביר את התקציבים מהצד שלו

זאב אלקין:  טוב, תודה רבה

זאב אלקין:  נשארו לנו פה נושאים למעקב

זאב אלקין:  עוד משפט אחד, כן

אלעד מצוינים: אלעד מצוינים, מנכ"ל קרן אריאל לפיתוח

אלעד מצוינים:  קודם כול, תודה רבה, אדוני יושב-הראש

אלעד מצוינים:  אני מדבר מהפריזמה של אריאל, כן? אז גם עוד כשר שיכון וגם כשר העלייה והקליטה, המחויבות שלך גם - - -     

זאב אלקין: לא, לשבח אותי לא נשאר לך זמן

זאב אלקין:  לגופו של עניין רק

זאב אלקין:  ואגב, לעתיד, אלעד, תירשם לדיון

אלעד מצוינים: טוב, על העלייה של שנות ה-90 המפוארת, החשובה לחברה הישראלית, לא צריך להרחיב

אלעד מצוינים:  כולנו מכירים אותה, את התרומה המשמעותית שלה

אלעד מצוינים:  את האוכלוסייה שהגיעה לכאן, ושהגיעה בעקבות פירוק ברית המועצות בשנות ה-90

אלעד מצוינים:  אנחנו עכשיו חווים גלים של אנטישמיות גם במערב אירופה; אנגליה, צרפת, וגם בארצות הברית

אלעד מצוינים:  מה שהביא אוכלוסיות גדולות מאוד בשנת 2024

אלעד מצוינים:  עכשיו, אני אומר לכם שבאריאל יש לנו את האפשרות, את הידע, את עתודות הקרקע כדי לקלוט את האנשים האלה שרוצים להגיע לכאן

אלעד מצוינים:  בשנות ה-90 אריאל הכפילה את הגודל שלה כעיר קולטת

אלעד מצוינים:       אני אומר לכם, ההזדמנות הזאת נמצאת גם כאן באריאל, גם בעתודות הקרקע, גם עם היכולת שלנו לעשות את זה

אלעד מצוינים:  בשכונות שיושב-הראש מכיר היטב; באריאל מערב

אלעד מצוינים:  אני צריך פה את נציגי משרד השיכון לנושא הזה, שתשחררו לנו את האפשרות לבוא ולבנות, כדי שאנחנו נוכל גם מול משרד הקליטה גם לקלוט את אותן אוכלוסיות

זאב אלקין: אלעד, יש לי הצעה

זאב אלקין:  תבוא ל"עמיגור" עם הצעה לקרקע חינם מטעם אריאל לבית גיל הזהב

זאב אלקין:  תדבר איתם

אלעד מצוינים: חד משמעית

אלעד מצוינים:  יש משבצת קרקע ספציפית לנושא הזה

זאב אלקין: אז תדברו עם "עמיגור", הם מחפשים משבצות קרקע

אלעד מצוינים: אוקיי, מצוין

אלעד מצוינים:  אני צריך פה את הנציגים של משרד השיכון שיפתחו לנו גם את הפקקים האלה, כן? אבל, כן, בוודאי, חד משמעית

זאב אלקין: לא, אבל זה קודם כול מול "עמיגור" כרגע

אלעד מצוינים: יש קרקע ספציפית לנושא הזה

זאב אלקין: אז תדבר עם ארז שני

אלעד מצוינים: תודה רבה

זאב אלקין: תודה רבה, הישיבה נעולה